title: Paraskeví Papachrístou

text: Papachrístou sijoittui Rio de Janeiron olympialaisissa 2016 kahdeksanneksi tuloksella 14,26. Belgradin EM-hallikilpailuissa 2017 hän sai pronssia tuloksella 14,24. Hän voitti samana vuonna Euroopan joukkuemestaruuskilpailujen superliigan kolmiloikkakilpailun. Lontoon MM-kilpailuissa hän karsiutui loppukilpailusta. Hän sijoittui kolmiloikassa kuudenneksi Birminghamin MM-hallikilpailuissa 2018. Myöhemmin samana vuonna hän voitti kolmiloikan Euroopan-mestaruuden Berliinissä tuloksella 14,60.


title: Paraskeví Papachrístou

text: Papachrístou on voittanut Kreikan-mestaruuden kolmiloikassa ulkoradoilla 2009, 2011 ja 2015–2018 sekä sisäradoilla 2008, 2009, 2011, 2016 ja 2017. Pituushypyn Kreikan-mestari hän on ollut ulkoradoilla 2011, 2012, 2016 ja 2018.


title: Kellastuneet kirjeet

text: Kellastuneet kirjeet on suomalaisen Joel Hallikaisen studioalbumi vuodelta 1995.


title: Makkarapihvi

text: Makkarapihvi on makkara taottuna pihvin muotoon. Makkarapihvejä voi löytää ruokakaupoista makkaratiskeiltä. Makkarapihvit tunnetaan myös nimellä "grillipihvi", mutta kyseinen nimitys on harhaanjohtava. Makkarapihvi on osa porilainen-nimistä pikaruoka-annosta.


title: Piaggio P.108

text: Piaggio P.108 oli italialainen raskas nelimoottorinen pommikone, jota Regia Aeronautica ja Luftwaffe käyttivät toisessa maailmansodassa.


title: Piaggio P.108

text: Konetyyppiä valmistettiin kaikkina versioinaan yhteensä 163 kappaletta, joista 24 kappaletta pommituskäyttöön. Lisäksi joitakin sen muunnoksia käytettiin kuljetustehtäviin. Varsinainen pommitusmuunnos oli P.108B.


title: Piaggio P.108

text: Piaggio P.108:n puolustusaseistus käsitti seitsemän konekivääriä. Tähtimoottorit olivat 1 500 hevosvoiman tehoisia ja 18-sylinteriset. Huippunopeus oli 430 km/h ja enimmäispommikuorma oli 3 500 kg. Konetyypin lakikorkeus oli 8 500 metriä ja toimintasäde peräti 3 520 km.


title: Etelä-Suomen ketjukolarisuma

text: Etelä-Suomen ketjukolarisuma on torstaina 17. maaliskuuta 2005 tapahtunut useiden, jopa satojen ajoneuvojen ketjukolaritapaus, joka on tähän mennessä pahin Suomessa sattunut liikennekaaos. Kolareita tapahtui lähes kaikilla Helsinkiin johtaneilla pääväylillä, vieläpä lähes samanaikaisesti. Onnettomuudessa kuoli kolme ihmistä, joista kaksi Porvoonväylällä ja yksi Lahdenväylällä. Loukkaantuneita oli 62. Kolareita sattui edellämainittujen teiden lisäksi Tuusulanväylällä ja Hämeenlinnanväylällä. Valtaosa kolareista ajottui puoli seitsemän ja aamuyhdeksän välille, jolloin liikennettä haittasi sankka lumisade.


title: Etelä-Suomen ketjukolarisuma

text: Pahimmassa paikassa Porvoonväylällä oli yhdessä kasassa kolme rekkaa ja noin 20 henkilöautoa. Samassa kolarisumassa oli myös Ilmailulaitoksen pääjohtaja Mikko Talvitie, joka menehtyi auton ollessa puristuksessa. Hän oli syntynyt vuonna 1945. Toinen vainajista oli vuonna 1948 syntynyt nainen, joka löydettiin ajoradalta. Hän oli sankassa lumisateessa astunut ulos autostaan ohi ajaneen auton eteen. Ulos astuminen on saattanut aiheuttaa kauempaa takana tulleiden autojen kolarisuman, joka Porvoonväylällä tapahtui.


title: Etelä-Suomen ketjukolarisuma

text: Lahdenväylän kuolonkolarissa sai surmansa 1968 syntynyt tuusulalainen nainen. Kaikkiaan paikalla oli noin 80 autoa samassa sumassa. Sumassa oli mukana myös vaarallisia aineita sisältänyt kemikaalirekka, mutta sen tankkeihin ei kuitenkaan tullut vuotoja.


title: What’s THIS For...!

text: What's THIS For...! on Killing Joke -yhtyeen vuonna 1981 julkaistu toinen studioalbumi. Albumista ilmestyi vuonna 2005 kolmella bonus-kappaleella täydennetty remasteroitu versio.


title: What’s THIS For...!

text: Kaikki kappaleet säveltänyt ja sanoittanut Killing Joke.


title: 22. maailmanjamboree

text: 22. maailmanjamboree oli Ruotsissa järjestetty Jamboree-partiotapahtuma. Se pidettiin 27. heinäkuuta – 8. elokuuta 2011 Kristianstadissa Skånessa, lähellä Rinkabyn kylää. Leirille osallistui lähes 40 000 partiolaista 143:sta eri maasta ympäri maapalloa. Suomesta jamboreelle lähti n.1200 partiolaista.


title: Nubavuoret

text: Nubavuoret ovat vuoristoinen alue Etelä-Kordofanin osavaltiossa Etelä-Sudanissa. Nubat asuttavat aluetta.


title: Philippe Manoury

text: Philippe Manoury (s. 1952 Tulle) on ranskalainen säveltäjä ja tietokonemusiikin tutkija.


title: Philippe Manoury

text: Manoury opiskeli muun muassa Pariisin konservatoriossa, ja hänen opettajiinsa kuuluivat Max Deutsch ja Michel Philippot. Vuonna 1976 hän aloitti tietokoneavusteisen säveltämisen opinnot Pierre Barbaud'n johdolla. Manoury opetti itse vuodesta 1978 lähtien Brasiliassa, ja vuosina 1986–1996 hän työskenteli Conservatoire National Supérieur de Lyonissa. Manoury on toiminut pitkään IRCAM:ssa.


title: Philippe Manoury

text: Manouryn teosten joukossa ovat hänen kolme oopperaansa: "60e Parallèle", "K..." ja "La Frontière".


title: Bleomysiini

text: Bleomysiini on antibiootti. Sitä myydään "Bleomycin"-nimellä. Sitä käytetään esimerkiksi suu-, ruokatorvi-, kohdunkaula-, siitin-, emätin-, kives- ja ihosyöpien sekä lymfoomien hoidossa. Bleomysiini injektoidaan/infusoidaan. Sitä saadaan Streptomyces verticillus nimisestä bakteerista. Bleomysiini on emäksisten glykopeptidien seos. Bleomysiinia on käytetty myös muiden sairauksien kuin syöpätautien hoidossa, esimerkiksi syylien kohdalla.


title: Bleomysiini

text: Bleomysiini on eräs niin kutsutun ABVD-hoitokaavion osanen. ABVD on saman tyyppinen kuin CHOP ja MOPP.


title: Skleroderma

text: Skleroderma eli systeeminen skleroosi on yleistynyt sidekudossairaus. Se johtuu autoimmuunireaktiosta ja aiheuttaa sidekudoksen kovettumista ja kutistumista. Naisilla on suurempi sairastumisriski kuin miehillä, ja tyypillisin sairastumisikä on 30–50 vuotta.


title: Skleroderma

text: Skleroderma aiheuttaa valkosormisuutta ja sormien turvotusta. Iho-oireita esiintyy erityisesti kasvoissa ja raajoissa, ja osalla potilaista on myös nivel- ja lihaskipua. Sairauteen saattaa liittyä komplikaatioina närästystä ja dysfagiaa ruokatorven jäykistymisen johdosta. Potilaalle saattaa myös kehittyä keuhkofibroosi tai sydämen vajaatoiminta. Kaikilla potilailla sisäelinhaittoja ei ilmene.


title: Savannilintuhaukka

text: Savannilintuhaukka ("Accipiter ovampensis") on haukkojen heimoon kuuluva lintu. Lajin esiintymisalue on hyvin laaja. Sitä tavataan Afrikassa seuraavissa maissa: Angolassa, Beninissä, Botswanassa, Burundissa, Kamerunissa, Tšadissa, Kongon demokraattisessa tasavallassa, Norsunluurannikolla, Etiopiassa, Ghanassa, Guineassa, Keniassa, Malawissa, Malissa, Mosambikissa, Namibiassa, Nigeriassa, Ruandassa, Etelä-Afrikassa, Tansaniassa, Togossa, Ugandassa, Sambiassa ja Zimbabwessa. Lisäksi sitä tavataan muuttolintuna Keski-Afrikan tasavallassa, Senegalissa ja Swazimaassa.


title: Savannilintuhaukka

text: Sen elinpiiriä ovat subtrooppiset ja trooppiset kuivat pensastot, savannit ja viljelmät. Se on runsaslukuinen, ja sen määrä on lisääntymässä.


title: Onnenpyörässä

text: Onnenpyörässä on suomalaisen Joel Hallikaisen studioalbumi vuodelta 2000.


title: Enkeli pieni

text: Enkeli pieni on suomalaisen Joel Hallikaisen studioalbumi vuodelta 2002.


title: Tule rauhan henki

text: Tule rauhan henki on Joel Hallikaisen studioalbumi ja järjestyksessään kolmas gospeläänite, joka julkaistiin vuonna 2007.


title: Kauneimmat joululaulut (albumi)

text: Kauneimmat joululaulut on suomalaisen Joel Hallikaisen studioalbumi vuodelta 2008.


title: Rhys Williams

text: Rhys Williams (s. 27. helmikuuta 1984 Cardiff) on walesilainen 400 metrin aitajuoksija.


title: Rhys Williams

text: Williams karsiutui välierissä Kingstonin alle 20-vuotiaiden MM-kilpailuissa 2002. Hän voitti saman ikäluokan Euroopan-mestaruuden Tampereella 2003 ajalla 51,15. Hän voitti alle 23-vuotiaiden Euroopan-mestaruuden Erfurtissa 2005 ajalla 49,60 ja kuului lisäksi Britannian hopeajoukkueeseen 4 × 400 metrin viestissä. Helsingin MM-kilpailuissa hän karsiutui 400 metrin aitajuoksun välierissä.


title: Rhys Williams

text: Williams sijoittui 2006 neljänneksi Melbournen Kansainyhteisön kisoissa ja voitti Britannian mestaruuden. Göteborgin EM-kilpailuissa hän sai 400 metrin aitajuoksussa pronssia ajalla 49,12 ja juoksi toisen osuuden hopeaa saaneessa Britannian 4 × 400 metrin viestijoukkueessa. Berliinin MM-kilpailuissa 2009 hän karsiutui alkuerissä. Hän voitti Walesin-mestaruuden 2009 ja 2010. Hän saavutti 2010 hopeaa Barcelonan EM-kilpailuissa ennätyksellään 48,96 ja pronssia Delhin Kansainyhteisön kisoissa ajalla 49,19.


title: Rhys Williams

text: Williams voitti 400 metrin aitajuoksun Euroopan-mestaruuden Helsingissä 2012 ajalla 49,33.


title: Rhys Williams

text: Vuonna 2014 Williams antoi positiivisen dopingnäytteen ja sai neljän kuukauden kilpailukiellon. Dopingkäry johtui hänen käyttämästään energiajuomasta.


title: Sanaton ikävä

text: Sanaton ikävä on suomalaisen Joel Hallikaisen studioalbumi vuodelta 2009.


title: Felber

text: Felber on muun muassa seuraavien henkilöiden sukunimi:


title: Gospel – Parhaat

text: Gospel parhaat on suomalaisen Joel Hallikaisen kolmen CD:n kokoelma-albumi vuodelta 2010.


title: Slush

text: Slush tai jäähilejuoma on maustettu jäinen virvoitusjuoma, jota voi tehdä maustetusta juomasta, limsasta tai mehusta. Slushpirtelöä myydään nykypäivänä erityisesti lukuisissa huvipuistoissa.


title: Revelations (Killing Joken albumi)

text: Revelations on englantilaisyhtye Killing Joken vuonna 1982 julkaistu kolmas studioalbumi. Kappaleet "Empire Song" ja "Chop-Chop" on julkaistu singleinä ja "We Have Joy" epävirallisena singlenä.


title: Revelations (Killing Joken albumi)

text: Kaikki kappaleet säveltänyt ja sanoittanut Coleman, Ferguson, Glover ja Walker.


title: Nexus 7

text: Nexus 7 on Android-käyttöjärjestelmällä toimiva taulutietokone, jonka ovat valmistaneet Google ja Asus.


title: Nexus 7

text: Laite julkistettiin Google I/O -tapahtumassa 27. kesäkuuta 2012. Sen toimitukset alkoivat heinäkuussa 2012. Laitteen veroton hinta Yhdysvalloissa on 200 dollaria 8 gigatavun versiolle. Pohjoismaissa 16 gigatavun version hinta on 249 euroa ja 32 gigatavun mallin saa itselleen 269 euron hintaan. Myynti Suomeen aloitettiin loppuvuodesta 2012. Google myy laitetta lähes ilman voittoa.


title: Nexus 7

text: Heinäkuussa 2012 laitteen 16 gigatavun malli myytiin tilapäisesti loppuun Google Play -sivuston kautta, koska Google odotti ihmisten ostavan enemmän halvempaa, 8 gigatavun mallia.


title: Emir Bekrić

text: Emir Bekrić (s. 14. maaliskuuta 1991 Belgrad) on serbialainen yleisurheilija, jonka päälaji on 400 metrin aitajuoksu.


title: Emir Bekrić

text: Bekrić karsiutui 2009 välierissä Novi Sadin alle 20-vuotiaiden EM-kilpailuissa ja voitti miesten Serbian-mestaruuden. Hän sijoittui seitsemänneksi Monctonin alle 20-vuotiaiden MM-kilpailuissa 2010. Pariisin EM-hallikilpailuissa 2011 hän karsiutui alkuerissä 400 metrin juoksussa. Myöhemmin samana vuonna hän voitti 400 metrin aitajuoksun Balkanin-mestaruuden, sai pronssia Ostravan alle 23-vuotiaiden EM-kilpailuissa ajalla 49,61 ja karsiutui välierissä Daegun MM-kilpailuissa.


title: Emir Bekrić

text: Bekrić voitti 2012 Serbian-mestaruuden sekä 400 metrillä että 400 metrin aitajuoksussa. Hän juoksi Helsingin EM-kilpailujen 400 metrin aitajuoksun välierässä Serbian ennätyksen 49,37 ja sai loppukilpailussa hopeaa ajalla 49,49. Lontoon olympialaisissa hän juoksi saman lajin alkuerissä Serbian ennätyksen 49,21, mutta karsiutui välierissä ajalla 49,62.


title: Emir Bekrić

text: Bekrić paransi maansa ennätyksen lukemiin 49,15 Velenjessa kesäkuussa 2013. Hän voitti samana kesänä Serbian-mestaruuden sekä 400 metrillä että 400 metrin aitajuoksussa. Hän voitti kultaa 400 metrin aitajuoksussa 2013 Serbian ennätysajoilla sekä Mersinin Välimeren kilpailuissa (48,83) että Tampereen alle 23-vuotiaiden EM-kilpailuissa (48,76). Hän voitti Balkanin-mestaruuden Stara Zagorassa. Moskovan MM-kilpailuissa hän sai pronssia. Hän juoksi jo välierässä Serbian ennätyksen 48,36, jonka paransi loppukilpailussa lukemiin 48,05.


title: Emir Bekrić

text: Bekrić voiti sisäratojen Balkanin-mestaruuden 400 metrillä 2014. Ulkoradoilla hän voitti samana vuonna 400 metrin aitajuoksun Serbian- ja Balkanin-mestaruudet. Zúrichin EM-kilpailuissa hän sijoittui kuudenneksi. Hän voitti 2018 Serbian-mestaruuden sisäradoilla 400 metrillä ja ulkoradoilla 400 metrin aitajuoksussa sekä Balkanin-mestaruuden 400 metrin aitajuoksussa. Berliinin EM-kilpailuissa hän karsiutui 400 metrin aitajuoksun välierissä.


title: HMS Empress of India

text: HMS Empress of India oli Britannian kuninkaallisen laivaston vuonna 1891 vesillelaskettu Royal Sovereign -luokan toisen luokan predreadnought-taistelulaiva. Alus oli Kanaalin laivaston varakomentajan lippulaivana kaksi vuotta ennen kuin se siirrettiin Välimeren laivastoon vuonna 1897.


title: HMS Empress of India

text: Välimerellä alus kuului kansainväliseen laivasto-osastoon, joka esti Kreetan kansannousun aikana aseiden kuljettamisen saarelle. Alus palasi Britteinsaarille vuonna 1901 ja se oli hetken aikaa rannikonvalvontatehtävissä Irlannissa ennen siirtoaan Kotilaivastoon lippulaivaksi.


title: HMS Empress of India

text: Vuonna 1905 alus siirrettiin reserviin ja se törmäsi "HMS A.10":een seuraavana vuonna. Alus poistettiin lopullisesti palveluksesta alkuvuodesta 1912 ja se upotettiin maalilaivana vuonna 1913.


title: HMS Empress of India

text: Alus tilattiin Pembroken telakalta osana vuoden 1889 laivastolakia ja sen köli laskettiin 9. heinäkuuta 1889 nimellä "HMS Renown". Aluksen nimi vaihdettiin hieman ennen vesillelaskua "HMS Empress of Indiaksi", millä nimellä alus laskettiin vesille 7. toukokuuta 1891 kumminaan Louise Margaret Connaughtin ja Strathearnin herttuatar. Alus siirrettiin Pembrokesta Chathamiin, missä se valmistui elokuussa 1893. Aluksen valmistuskustannukset olivat 846 321 puntaa ilman tykkejä, jotka maksoivat 65 841 puntaa.


title: HMS Empress of India

text: Koeajot saatiin päätökseen syyskuussa, minkä jälkeen alus otettiin palvelukseen 11. syyskuuta Chathamissa ja liitettiin Kanaalin laivastoon vapauttamaan "HMS Anson". Alus osallistui vuotuiseen laivastoharjoitukseen Irlanninmerellä ja Kanaalissa 2.-5. elokuuta 1894 osana sinistä laivastoa eli puolustautuvaa osastoa. Alus osallistui kesäkuussa 1895 Kielin kanavan avajaisiin ja 24. heinäkuuta - 30. elokuuta vuotuiseen sotaharjoitukseen. Alus poistettiin palveluksesta 7. kesäkuuta 1897 Chathamissa.


title: HMS Empress of India

text: Alus palautettiin palvelukseen seuraavana päivänä ja se siirrettiin Välimeren laivastoon. Ennen Maltalle lähtöään alus osallistui Spitheadissä kuningatar Viktorian kruunajaisten vuosipäivän kunniaksi järjestettyyn laivastokatselmukseen. Alus saapui elokuussa Maltalle. Elo-syyskuussa 1898 alus oli esikunta-aluksena Kreetan levottomuuksien hoitamiseksi kootussa kansainvälisessä laivasto-osastossa. Oltuaan telakalla alus palasi Maltalla palvelukseen 24. joulukuuta 1900 Välimeren laivastossa.


title: HMS Empress of India

text: "HMS Implacable" vapautti 14. syyskuuta 1901 aluksen tehtävistään Välimeren laivastossa ja "Empress of India" palasi Britteinsaarille, jossa se poistettiin palveluksesta 12. lokakuuta Devonportissa. Alus palautettiin palvelukseen seuraavana päivänä Queenstownin vartioaluksena ja Irlannin rannikon lippulaivana, mistä tehtävästä se vapautti "HMS Howen".


title: HMS Empress of India

text: Alus oli vuoden 1902 alun modernisoitavana telakalla, mistä palattuaan alus oli vuoroin Kotilaivastossa ja vuoroin reservissä. Alus osallistui 7. toukokuuta Kotilaivaston varakomentajan lippulaivana merisotaharjoitukseen. Elokuussa alus osallistui Edward VII kruunajaisten yhteydessä järjestettyyn laivastokatselmukseen. Alus oli 5.-9. elokuuta 1903 Portugalin rannikolla Kotilaivaston, Välimeren laivaston ja Kanaalin laivaston yhteisessä sotaharjoituksessa B-laivaston lippulaivana. Harjoituksessa aluksen vasen konehuone joutui epäkuntoon neljäksitoista tunniksi, minkä vuoksi alus jäi jälkeen muusta laivastosta.


title: HMS Empress of India

text: "HMS Royal Oak" vastaanotti 1. kesäkuuta 1904 alukselta laivaston varakomentajan lippulaivan tehtävät. "HMS Hannibal" vapautti aluksen Kotilaivastosta 22. helmikuuta 1905. Seuraavana päivänä "Empress of India" poistettiin palveluksesta ja se siirrettiin Devonportin reserviin, missä alus vapautti "HMS Barfleurin" Kotilaivaston reservin kontra-amiraalin lippulaivan tehtävästä.


title: HMS Empress of India

text: Alus oli telakalla Devonportissa vuosina 1905-1906 ja se osallistui heinäkuussa 1905 reservin harjoituksiin. "HMS Aeolus" vapautti aluksen tehtävistään syyskuussa. Alus palautettiin palvelukseen uudella runkomiehistöllä varustettuna 31. lokakuuta. Alus törmäsi 30. huhtikuuta 1906 Plymouthin salmessa pinnan alla olleeseen sukellusvene "HMS A.10":en. Helmikuussa 1907 jätti reservin palaten Kotilaivastoon Devonportin divisioonan kontra-amiraalin lippulaivana, mistä tehtävästä sen vapautti "HMS Niobe" 25. toukokuuta.


title: HMS Empress of India

text: Alus palautettiin 28. toukokuuta 1907 palvelukseen Devonportissa erikoispalvelusaluksena. Alus siirrettiin vuonna 1911 telakalle, mistä palattuaan se siirrettiin ensin reserviin ja sitten maalilaivaksi.. "HMS Warrior" hinasi 2. maaliskuuta 1912 aluksen Portsmouthista Motherbankiin, jonne alus ankkuroitiin. Alus törmäsi saksalaisen parkin "Winderhudderin" kanssa, jolloin se joutui palaamaan Portsmouthiin kunnostettavaksi. Toukokuussa alus makasi ankkurissa odottaen romuttamista. Alus upotettiin maalilaivana 4. marraskuuta 1913 Portlandin edustalla ammuttaessa siihen 7 000 jaardin matkalta.


title: Jana Čepelová

text: Jana Čepelová (s. 29. toukokuuta 1993 Košice) on slovakialainen tennispelaaja. Parhaimmillaan hän on ollut kaksinpelissä WTA-listan sijalla 51 huhtikuussa 2014. Hän on voittanut urallaan viisi ITF-turnausta kaksinpelissä.


title: Jana Čepelová

text: Junioriurallaan Čepelová oli parhaimmillaan maailmanlistan kahdeksantena. Hän voitti vuoden 2010 Australian avointen tyttöjen nelinpelin Chantal Škamlován kanssa.


title: Jana Čepelová

text: Čepelová pelasi Grand Slam -turnauksen pääsarjassa ensimmäisen kerran Wimbledonissa 2012, jossa hän eteni kolmannelle kierrokselle.


title: Jerzy Janowicz

text: Jerzy Janowicz (s. 13. marraskuuta 1990 Łódź) on puolalainen tennispelaaja. Parhaimmillaan hän on ollut kaksinpelissä ATP-listan sijalla 14 elokuussa 2013. Vuosina 2009–2016 Janowiczia valmensi suomalainen Kim Tiilikainen.


title: Jerzy Janowicz

text: Grand Slam -turnauksen pääsarjassa Janowicz pelasi ensimmäisen kerran Wimbledonissa 2012 päästen kolmannelle kierrokselle.


title: Habikino

text: Habikino () on kaupunki Osakan prefektuurissa Japanissa. Se sijaitsee prefektuurin keskiosassa Osakan kaupungin kaakkoispuolella pääosin Kawachin tasangolla, mutta sen itäosat nousevat Nijōvuorelle ja rajautuvat Naran prefektuuriin. Lännessä se rajautuu Sakain ja Matsubaran kaupunkeihin, etelässä Tondabayashin kaupunkiin ja Taishin kauppalaan, pohjoisessa taas Fujiideran ja Kashiwaran kaupunkeihin. Ichikawa-joki virtaa sen halki etelä-pohjoissuunnassa. Habikinon pinta-ala on 26,44 neliökilometriä ja siellä on 115 904 asukasta (vuonna 2013).


title: Habikino

text: Kaupungin itäosien vuorenrinteillä ja lounaispuolen kukkuloilla harjoitetaan maanviljelyä: tunnettuja ovat etenkin Habikinon viinirypäleet ja viikunat. Osakaan johtavan rautatien valmistuttua 1920-luvulla nykyisen kaupungin alue alkoi vähitellen kehittyä Osakan lähiöksi. Nykymuotoisena se perustettiin usean kauppalan ja kylän yhdistyessä Minamiōsakan kauppalaksi () vuonna 1956; siitä tehtiin kaupunki ja se nimettiin Habikinoksi vuonna 1959. Habikinossa ja viereisessä Fujiideran kaupungissa sijaitsee lukuisia kofun-hautakumpuja (Furuichin kofun-ryhmä) – niistä suurin on Habikinon 425 metrin pituinen keisari Ōjinin hauta.


title: Habikino

text: Habikinoa palvelee Kintetsu-rautateiden Minamiōsaka-linja.


title: Victoria-luokka (taistelulaiva)

text: Victoria-luokka oli Britannian kuninkaallisen laivaston ironclad-taistelulaivaluokka, johon kuului kaksi 1800-luvun lopulla valmistettua alusta. Ne olivat ensimmäiset alukset, joihin asennettiin kolmivaihehöyrykoneet.


title: Victoria-luokka (taistelulaiva)

text: Alusten pääaseistus oli heikompi kuin edeltäneen Admiral-luokan alusten ja aseistuksen heikkoutena oli suppeahko ampumasektori keulan suuntaan. Perän suojana oli ainoastaan suojaamaton kymmenen tuuman tykki. Alusten valmistumista viivästytti niiden 16,25 tuuman pääaseiden valmistus.


title: Auroransilta

text: Auroransilta () on Helsingissä, Laakson, Pasilan ja Taka-Töölön kaupunginosien rajalla sijaitseva Nordenskiöldinkadun ylittävä kevyen liikenteen silta. Sillan rakentaminen alkoi elokuussa 2011 ja se avattiin liikenteelle 23. marraskuuta 2012, noin kaksi kuukautta suunniteltua myöhemmin. Myöhästymisen syynä olivat muun muassa vaikeudet teräsrakenteiden ja sillan kantta kannattavien vetotankojen toimituksissa. Silta yhdistää Keskuspuiston ja Eläintarhan puistoalueen.


title: Auroransilta

text: Auroransillassa on kaksi teräksistä, toisessa päässä siltaa yhtyvää vaaleaksi maalattua kaarta, joiden jänneväli on 55 metriä ja jotka kohoavat noin 18,2 metrin korkeuteen Nordenskiöldinkadun pinnasta ja noin 11,9 metrin korkeuteen sillan ylittävän kevyen liikenteen väylän pinnasta. Sillan kokonaispituus on noin 165 metriä ja hyötyleveys 5 metriä.


title: Auroransilta

text: Siltasuunnitelma perustuu suunnittelukilpailuun, jonka voitti WSP Finland Oy:n ehdotus "Nordis". Sillan urakoi Lemminkäinen. Sen kustannusarvio on noin neljä miljoonaa euroa, joka sisältää siltaan liittyvät kevyen liikenteen väylät. Silta saa erikoisvalaistuksen.


title: Auroransilta

text: Marraskuussa Suomen Rakennusinsinöörien Liitto palkitsi Auroransillan vuoden 2012 RIL-palkinnolla. Palkinnon saajan valitsi kolmen ehdotuksen joukosta arkkipiispa Kari Mäkinen.


title: Comenius-puutarha

text: Comenius-puutarha () on yleisölle avoin puutarha Berliinissä, Neuköllnin kaupunginosassa, lähellä entisen Böhmisch-Rixdorfin kylän keskustaa. Puutarhan ylläpitäjä on yhdistys nimeltä "Förderkreis Böhmisches Dorf in Berlin-Neukölln e. V.", jota tukee Berliinin osavaltio. Puutarhan suojelijoita ovat Prahan ylipormestari ja Berliinin hallitseva pormestari.


title: Comenius-puutarha

text: Puutarha on nimetty kouluopetuksen uudistajan Johan Amos Comeniuksen mukaan. Sen ideoija on tiedehistorioitsija Henning Vierck, ja hän myös vastaa puutarhan konseptista. Puutarhassa on lähipäiväkodeilla omat viljelypalstat, ja puutarhan tietopaja järjestää Max Planck -instituutin kanssa koululaisille projekteja.


title: Hannan

text: Hannan () on kaupunki Osakan prefektuurissa Japanissa. Se sijaitsee prefektuurin lounaisosassa Osakanlahden rannalla. Idässä se rajautuu Sennanin kaupunkiin, etelässä Wakayaman prefektuurin Wakayaman ja Iwaden kaupunkeihin ja lännessä Osakan prefektuurin Misakin kauppalaan. Hannanin pinta-ala on 36,10 neliökilometriä ja siellä on 57 422 asukasta (vuonna 2014).


title: Hannan

text: Hannania palvelevat JR Westin Hanwa-linja ja Nankai-rautateiden Nankai-päälinja.


title: Sennan

text: Sennan () on Japanin kaupunki Honshūn saarella Kansain alueella Osakan prefektuurissa. Se sijaitsee prefektuurin eteläosassa Osakanlahden rannikolla Wakayaman prefektuurin rajalla; asutus on keskittynyt Osakanlahden rannan alangolle kaupungin pohjoisosaan, kun taas eteläosassa kohoavat Izumivuoret. Kaupunkiin kuuluu noin kolmasosa tekosaarelle rakennetusta Kansain kansainvälisestä lentoasemasta. Sennanissa on 63 125 asukasta (vuonna 2017) ja sen pinta-ala on 48,98 neliökilometriä.


title: Sennan

text: Paikkakunta kehittyi historiallisesti Kumano-kaidō-tien varren postiasemana ("shukuba") ja kuului Edo-kaudella 1600–1800-luvuilla Kishiwadan daimiokuntaan. Jo silloin se tunnettiin tekstiileistään, ja sinne syntyi Meiji-kaudelta lähtien tekstiiliteollisuutta, jonka merkitys on kuitenkin myöhemmin vähentynyt. Japanin kuntalaitoksen perustamisen yhteydessä vuonna 1889 nykyisen kaupungin alue jakautui seitsemään kuntaan. Kaupunkioikeudet kuntaliitosten kautta muodostunut Sennan sai vuonna 1970. Kaupunkia palvelevat JR Nishi-Nihonin Hanwa-linja ja Nankai-rautateiden Nankai-päälinja.


title: Ikoma

text: Ikoma () on Japanin kaupunki Honshūn saarella Kansain alueella Naran prefektuurissa. Se sijaitsee sisämaassa prefektuurin luoteisosassa Ikomavuoren juurella Naran länsi- ja Osakan itäpuolella. Ikomassa on 120 744 asukasta (vuonna 2017) ja sen pinta-ala on 53,15 neliökilometriä.


title: Ikoma

text: Ikoma sai kaupunkioikeudet vuonna 1971, yhdeksäntenä Naran prefektuurissa. Se tunnetaan yliopistokaupunkina, jossa sijaitsee Kansain tiedekaupungin laitoksia. Kaupunki tunnetaan myös "Takayama-chasen"-bambuvispilöiden ja muiden teeseremoniassa käytettyjen tarvikkeiden valmistuksesta: perinne yltää Muromachi-kaudelle saakka. Ikomaa palvelevat Kintetsu-rautateiden Nara-linja, Ikoma-linja ja Keihanna-linja sekä Ikoman funikulaari, Japanin vanhin funikulaari.


title: Otaru

text: Otaru () on kaupunki Japanissa, Hokkaidōn prefektuurissa. Otaru kuuluu Shiribeshin yleiskehitystoimiston alaisuuteen ja on toimiston alueen ainoa kaupunki ("shi"). Otaru on Ishikarinlahden rannalla sijaitseva satamakaupunki ja historiallisten rakennustensa ansiosta suosittu matkailukohde. Kaupungissa on 123 937 asukasta, ja sen väestötiheys 508,3 henkilöä / km² (2015). Hokkaidōn prefektuurin pääkaupunki Sapporo on Otarun naapurikaupunki, ja Otaru toimiikin Sapporon nukkumalähiönä.


title: Tomakomai

text: Tomakomai () on kaupunki Hokkaidōssa Japanissa. Kaupunki kuuluu Iburin yleiskehitystoimiston alaisuuteen. Vuonna 2015 kaupungin asukasluku oli noin 173 756. Läheisten Sapporon metropolialueen ja Chitosen lentoaseman vuoksi Tomakomain satama on Hokkaidōn taloudessa merkittävässä asemassa.


title: Sandra Zaniewska

text: Sandra Zaniewska (s. 3. tammikuuta 1992 Katowice) on puolalainen tennispelaaja. Parhaimmillaan hän on ollut kaksinpelissä WTA-listan sijalla 142 elokuussa 2012. Hän on voittanut urallaan kuusi ITF-turnausta kaksinpelissä.


title: Sandra Zaniewska

text: Zaniewska pelasi Grand Slam -turnauksen pääsarjassa ensimmäisen kerran Wimbledonissa 2012.


title: Koripallon naisten EuroCup

text: Koripallon naisten EuroCup on FIBA Europen vuosittain järjestämä naisten koripallon ammattilaisliiga. Se on toiseksi korkein naisten kansainvälinen koripallosarja Euroopassa.


title: Koripallon naisten EuroCup

text: EuroCupin edeltäjänä pidetään Ronchetti Cupia, jota pelattiin vuoteen 2002 asti. Kaudeksi 2002–2003 FIBA Europe perusti uuden sarjan nimellä EuroCup.


title: Tianshui

text: Tianshui (, pinyin: Tiānshuǐ Shì) on prefektuuritason kaupunki Kiinan Gansun maakunnan kaakkoisosassa. Se on Gansun maakunnan toiseksi suurin kaupunki pääkaupunki Lanzhoun jälkeen. Kaupungin keskusta sijaitsee linnuntietä noin 240 kilometriä Lanzhousta kaakkoon. Kaupungin väkiluku on 3,26 miljoonaa (2010) ja pinta-ala 14 359 neliökilometriä. Kaupunki sijaitsee Maijishanin kukkulan lähellä.


title: Tianshui

text: Prefektuuri rajoittuu pohjoisessa Pingliangin, idässä Baojin, etelässä Longnanin, sekä lännessä ja luoteessa Dingxin prefektuuritason kaupunkeihin..


title: Tianshui

text: Tianshui jakautuu piirikuntatasolla seitsemään osaan, joista Qinzhou ja Maiji muodostavat Tianshuin kantakaupungin. Osat ovat (numerointi kuten oheisessa kuvassa):


title: Settsu (täsmennyssivu)

text: Settsu voi tarkoittaa seuraavia asioita:


title: Settsu (Osaka)

text: Settsu () on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin pohjoisosassa aivan Osakan kaupungin koillispuolella Yodojoen oikealla rannalla. Settsussa on 84 941 asukasta (vuonna 2017) ja sen pinta-ala on 14,87 neliökilometriä.


title: Settsu (Osaka)

text: Osakan ja Kioton välissä sijaitseva Settsu on kehittynyt kaupunkeja yhdistävien vesi- ja maaliikennereittien varrelle. Japanin kuntalaitoksen perustamisen yhteydessä vuonna 1889 nykyisen kaupungin alue jakautui neljään kuntaan. 1930-luvulla sinne kehittyi kehruu- ja metalliteollisuutta. Kaupunkioikeudet kuntaliitosten kautta syntynyt Settsu sai vuonna 1966, minkä jälkeen se on kehittynyt voimakkaasti Osakan asuinlähiönä ja teollisuuskaupunkina. Settsua palvelevat JR Nishi-Nihonin Tōkaidō-päälinja eli , Hankyū-rautateiden Kioto-päälinja ja Osakan monorail. Luotijunayhteys Tōkaidō Shinkansen kulkee Settsun läpi, mutta sillä ei ole kaupungissa asemaa.


title: Kirjaston henget

text: Kirjaston henget () on Jacques Bonnet'n vuonna 2008 ilmestynyt teos rakkaudesta kirjoihin. Teoksen on suomentanut Jyrki Kiiskinen ja suomennoksen on julkaissut Tammi vuonna 2011.


title: Kirjaston henget

text: Bonnet kirjoittaa rakastaneensa lukemista lapsuudesta asti. Kirjat antavat välineitä todellisuuden ymmärtämiseen. ”Syntyi kunnianhimo nauttia elämästä lukemalla kaikki kirjat.” Bonnet omistaa kymmenientuhansien niteiden kirjaston. Hän säilyttää kaiken lukemansa tai sen minkä aikoo lukea. Toisaalta kirjat ovat kalliita, vaikeita hankkia loppuunmyytyinä, pölyä kerääviä, muuttoa vaikeuttavia ja ennen kaikkea tilaa vieviä. Vähävaraisen keräilijän on vaikea hankkia asuntoa, joka on tarpeeksi tilava. Myöhemmin voi tarvita teosta, jota on lukiessa pitänyt keskinkertaisena. Täydellisen kokoelman etsiminen saa kirjaston laajenemaan tekijän, aiheen tai sarjan mukaan. Bonnet'n mielestä kaikkien kirjojen oleminen käden ulottuvilla luo mahdollisuuksia sisäiselle vapaudelle.


title: Kirjaston henget

text: Keräilyyn keskittyvät bibliofiilit murehtivat kokoelmansa täydellisyydestä. Sen sijaan lukijavimmainen kirjanystävä haluaa säilyttää ”menneisyytensä jäljet tai tulevaisuutensa toivot, ne kirjat jotka hän on lukenut tai jotka hän ehkä lukee uudelleen jonakin päivänä.” Kirjasto on myös omistajansa kaksoisolento. Vähitellen kirjasto valtaa kaikki huoneen seinät, liittää itseensä muut huoneet ja karkottaa muun tieltään. Vaikuttavana tekijänä on uteliaisuus sekä järjestelmällisyys, joka saa lukemaan jostakin aiheesta kaiken kirjoitetun.


title: Kirjaston henget

text: Kirjojen järjestäminen on loputon ongelma. Georges Perec on todennut, että käytännössä kaikki kirjastot järjestetään yhdistelemällä erilaisia luokitustapoja. ”Yksikään sääntö ei toimi, ellei siihen sisälly pakon tai omistajan subjektiivisen valinnan sanelemia poikkeuksia”, toteaa Bonnet. Luokittelun poikkeuksen on oltava riittävän johdonmukainen, jotta sen voi muistaa vielä pitkän ajan kuluttua. Bonnet suosittelee kirjavia yhdistelytapoja ja suurpiirteisyyttä sääntöjen suhteen.


title: Kirjaston henget

text: ”Oletteko lukenut ne kaikki?” Vastaaminen on Bonnet'lle monimutkaista. On kirjoja, jotka on lukenut ja unohtanut ja toisia joita on vain silmäillyt ja jotka muistaa. Kaikkia kirjoja omistaja on selaillut ja puntaroinut. Kirja on tärkeää lukea sillä nopeudella, jonka se ansaitsee. Jotkut kirjat oppii tuntemaan selailemalla ja jotkut avautuvat vasta toisella tai kolmannella lukukerralla. Kirjat ovat Bonnet'lle käyttöesineitä. ”Kirjan sivuille kirjoittaminen auttaa lukemaan, mutta myös painamaan tekstin muistiin, ja merkinnöistä on hyötyä myös kirjaa uudelleen lukiessa.” Vaikutuksen tehnyt kohta säilyy näkömuistissa pitkään. Kirjasto on muistin jatke, siitä kaukana oleminen saa Bonnet'n tuntemaan itsensä vammautuneeksi.


title: Kirjaston henget

text: ”Järjestelmällisyyteni juontuu tavastani ottaa aina itse selvää asioista ja tonkia kaikkea mikä tuntuu tärkeältä, niin kuin itseoppineet ihmiset tekevät.” Esimerkiksi yksittäisestä kirjailijasta voi siirtyä tutkimaan hänen kirjallisuusperinnettään. Toiset lukijat voivat suositella uusia nimiä ja laatia listoja. Taitavat kirjallisuusarvostelijat voivat näyttää teoksen uudessa valossa myös asiaa entuudestaan tunteville.


title: Kirjaston henget

text: ”taiteilijoilla on yhtä paljon ymmärtämystä elämästä ja syvimmistä tunteistaan kuin kirjailijoilla”. Bonnet säilyttää taidekirjojen kokoelmaansa työhuoneessaan, missä ne antavat kuvallista viihdykettä. Jo taiteilijan nimessä ovat mukana hänen teoksensa. Taidekirjojen keräämisessä on ongelmana se, että ne maksavat yleensä kolme tai neljä kertaa enemmän kuin tavalliset kirjat ja niistä otetaan harvoin uusintapainoksia. Jotta kuvista voi nauttia, niitä on opeteltava lukemaan. Tärkeää ei ole lopullinen tulkinta vaan mahdollisuus ottaa teos haltuun. Taidehistorioitsijat osaavat avata taiteen menneisyyttä. Omat tunteet tulevat paremmin ymmärrettäviksi oppineiden kommenttien ansiosta.


title: Kirjaston henget

text: Kirjojen kautta pääsee tutkimaan erilaisia paikkoja ja aikoja. Kirjasto on ajan ja tilan tiivistymä. Se antaa voiman ja hallinnan tunteen ja muistuttaa erehtyväisyydestä. Kirjojen välissä on kätevää säilyttää lehtileikkeitä aiheittain lajiteltuna. Lukuisat hakuteokset ovat tärkeitä, jotta niitä voi vertailla. Nykyaikaiseen kirjastoon kuuluvat myös elokuva- ja musiikkiosastot. Kun kirjasto yhdistyy internetiin, omistaja on kuin "Nautiluksen" kapteeni: hyllyjen keskellä on kuin kohdussa, tietokoneella voi ikään kuin ohjailla nivelikästä, monitaitoista kättä ulkopuolisessa avaruudessa.


title: Kirjaston henget

text: Lainatut kirjat ovat kadonneita kirjoja, joten kirjat kannattaa pikemminkin lahjoittaa.


title: Myrskylän kunnanvaltuusto

text: Myrskylän kunnanvaltuusto () on Myrskylän kunnan ylintä päätösvaltaa käyttävä elin, jossa on 21 jäsentä. Valtuuston poliittinen jakauma koostuu kuuden puolueen valtuustoryhmistä ja yhdestä sitoutumattomasta edustajasta. Keskustan valtuustoryhmä on valtuuston suurin seitsemällä valtuutetullaan. Kunnanvaltuuston puheenjohtajana on aiemmin toiminut muun muassa Lasse Virén. Nykyinen puheenjohtaja on Kristian Forsman.


title: Myrskylän kunnanvaltuusto

text: Valtuustossa edustettuina olevien puolueiden kunnallisjärjestöjä ovat Myrskylän Kokoomus, Myrskylän Keskusta, Myrskylän työväenyhdistys (SDP), Myrskylän Kristillisdemokraatit, Myrskylän Ruotsalainen kansanpuolue ja Myrskylän Perussuomalaiset.


title: Myrskylän kunnanvaltuusto

text: Myrskylän kunnanvaltuusto on yhden kerran, 1997, vapauttanut kunnanhallituksen tehtävistään.


title: Myrskylän kunnanvaltuusto

text: Kuntavaaleissa 2017 valittiin alla oleva kunnanvaltuusto vuosiksi 2017–2020, joka aloitti toimintansa 2017. Myrskylän kunnanhallituksen puheenjohtaja on Elmeri Nieminen ja varapuheenjohtaja Jesse Mårtenson. Muita kunnanhallituksen jäseniä ovat Bror Helenius, Tuomas Kauppinen, Lilia Leps, Satu Lindgren ja Sirkku Uljas.


title: Myrskylän kunnanvaltuusto

text: Kunnallisvaaleissa 2012 valittiin alla oleva kunnanvaltuusto vuoksiksi 2013–2017, joka aloitti toimintansa 2013.


title: Kraniofaryngeooma

text: Kraniofaryngeooma on aivolisäkkeen lähellä kehittyvä hyvänlaatuinen aivokasvaintyyppi. Tavallisimmin siihen sairastuvat 5–10-vuotiaat lapset, mutta sitä esiintyy myös aikuisilla. Kohonnut kallonsisäinen paine aiheuttaa potilailla päänsärkyä, pahoinvointia, oksentelua varsinkin aamuisin sekä tasapainovaikeuksia. Hormoniepätasapaino voi aiheuttaa liiallista janoa ja virtsaamista sekä pituuskasvun heikkenemistä. Useimmilla potilailla esiintyy ongelmia näön kanssa, ja ne ovat usein pysyviä. Myös hormonaaliset ja neurologiset häiriöt jatkuvat usein hoidon jälkeen.


title: Kraniofaryngeooma

text: Kraniofaryngeoomaa on hoidettu pääasiassa leikkauksin, mutta myös sädehoitoa käytetään. Jos kasvain voidaan leikkauksella poistaa kokonaan tai sitä voidaan hoitaa suurilla sädehoitoannoksilla, pysyvästi paranee noin 80–90 % potilaista. Taudin mahdollinen uusiutuminen tapahtuu yleensä kahden vuoden kuluessa leikkauksesta.


title: Kraniofaryngeooma

text: Kraniofaryngeooma kattaa kaikista lapsilla todettavista aivokasvaimista viisi prosenttia.


title: Moniraitanauhuri

text: Moniraitanauhuri on laite, jolla voidaan äänittää eri lähteistä ääntä omille kanavilleen. Aiemmin tallennus tehtiin analogisesti magneettinauhalle, mutta nykyisin tallenteet tehdään suurimmaksi osin digitaalisesti, joko nauhalle tai muulle tallennusvälineelle.


title: Moniraitanauhuri

text: Analoginen moniraitanauhuri on aina avokelanauhuri. Käytettyjä nauhaleveyksiä ovat olleet 1/4, 1/2, 1 ja 2 tuumaa, joista 2 tuumainen vakiintui ammattikäyttöön. Hifi-kelanauhurit, joita on käytetty myös harraste- ja demoäänityksien tekoon, ovat käyttäneet 1/4 tuuman nauhaa. Suuria raitamääriä käytettäessä leveys fyysisesti estää raidan äänityksen vuotamisen muille raidoille.


title: Moniraitanauhuri

text:
Analogisen nauhurin nauhan kulkunopeus on säädettävissä. Ammattikäytössä standardoituja nopeuksia ovat 38,1 senttimetriä sekunnissa ja 76,2 cm/s.
Suuri nopeus parantaa äänenlaatua sekä vähentää kohinaa. Samalla informaatio tallentuu fyysisesti suurelle alalle, mikä helpottaa tallennuksen editointia.
Nauhurissa ovat erilliset äänityspää, kuuntelupää sekä poistopää tyhjentämistä varten. Äänitys- ja kuuntelupään etäisyys toisistaan aiheuttaa muita raitoja äänitettäessä haitallisen viiveen. Tämän estämiseksi äänityspää voidaan kytkeä kuuntelupääksi tarvittavien raitojen osalta sen muutoin toimiessa äänittävänä. Menetelmän keksi kitaristi Les Paul
ja se julkistettiin nimellä "Selsync" Ampexin valmistamana. Tuotemerkki on lyhenne sanoista "Selective synchronization" ("valinnainen synkronointi").


title: Moniraitanauhuri

text: Nauhurin varusteisiin kuuluvat kauko-ohjaus, automaattinen paikannin (auto locator), jolla asetetaan nauhalle paikannusmerkkejä sekä aikalaskuri, jotka voivat olla yhdistettävissä ja vaihdettavissa keskenään. Nauhurissa voivat olla äänityksen signaalin tason mittarit särön estämiseksi.


title: Moniraitanauhuri

text: Mekaanisena laitteena nauhuri tarvitsee säännöllistä huoltoa, ja erityisesti äänipäät ovat asetuksiltaan suhteessa nauhaan ja kunnoltaan kriittisiä hyvän tuloksen saamiseksi. Kiintolevy on paljolti syrjäyttänyt nauhurin käytön digitaalisen tallennuksen yleistyttyä, mutta äänityksen termeissä sanasto pohjautuu nauhureille syntyneeseen sanastoon.


title: Moniraitanauhuri

text: Moniraitatekniikka mahdollistaa esityksen tallentamisen osuus kerrallaan tai kokoonpanon esityksen tallentamisen siten, että kukin instrumentti on omalla raidallaan. Osuuksia voidaan näin jälkikäteen käsitellä halutun tuloksen luomiseksi tai soittaa tarvittaessa uudelleen ilman koko esityksen toistamista. Muusikoiden ei tarvitse näin myöskään olla samanaikaisesti paikalla. Puhekielessä käytetään ilmaisua "päälleäänitys" tai "päällekkäisäänitys". Tällä viitataan siihen, että tallennusta tekevä muusikko kuuntelee samanaikaisesti aiemmin äänitettyä osuutta, jonka "päälle" tallennus lisätään.


title: Moniraitanauhuri

text: Kun kaikki osuudet on tallennettu halutulla tavalla, raidat miksataan eli yhdistetään halutussa suhteessa toisiinsa. Tässä myös luodaan formaatin, esimerkiksi stereoäänen- tai monikanavaisen äänentoiston mukainen vaikutelma esityksen instrumenttien ja muiden äänien sijainnista äänikuvassa. Lopputulos on tallenteen julkaistava versio tai nk. masteri, jota käytetään julkaistavan formaatin lähteenä ja ohjaukseen esimerkiksi Lp - levyjen muottien valmistamisessa.


title: Moniraitanauhuri

text: Tekniikan avulla muusikko voi myös soittaa kaikki tarvittavat osuudet itse luoden keinotekoisen mielikuvan yhtyeestä joko lopullisena versiona tai hahmotelmana esityksestä varsinaista toteutusta varten, joka tehdään kokoonpanolla. Toisinaan kokoonpanot korostavat sitä, jos esitys on tallennettu suoraan studiossa ilman päälleäänityksiä.


title: Moniraitanauhuri

text: Viitteet


title: Leena Günther

text: Leena Günther (s. 16. huhtikuuta 1991 Köln) on saksalainen yleisurheilija, joka kilpailee pikajuoksussa.


title: Leena Günther

text: Alle 20-vuotiaiden EM-kilpailuissa 2009 Günther voitti kultaa Saksan 4×100 metrin pikaviestijoukkueessa ja sijoittui kuudenneksi henkilökohtaisessa kilpailussa.


title: Leena Günther

text: Alle 20-vuotiaiden MM-kilpailuissa 2010 Günther sijoittui 100 metrin juoksussa viidenneksi ajalla 11,67. 4×100 metrin viestissä hän juoksi Saksan joukkueessa hopealle.


title: Leena Günther

text: Günther sai Ostravan alle 23-vuotiaiden EM-kilpailuissa 2011 hopeaa 100 metrillä ajalla 11,75. Helsingin EM-kilpailuissa 2012 hän juoksi avausosuuden Sakasn voittaessa pikaviestin Euroopan-mestaruuden ajalla 42,51.


title: Leena Günther

text: Hänen ennätyksensä 100 metrillä on Mannheimissa elokuussa 2011 juostu 11,33 s. 200 metriä hän on juossut parhaimmillaan aikaan 23,64 s.


title: A. J. Jenkins

text: Alfred Alonzo ”A. J.” Jenkins (s. 30. syyskuuta 1989 Jacksonville, Florida) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-liigan Kansas City Chiefsissä.


title: A. J. Jenkins

text: San Francisco 49ers varasi Illinoisin yliopiston joukkueessa pelanneen Jenkinsin vuoden 2012 NFL:n varaustilaisuuden ensimmäisellä kierroksella, tilaisuuden 30. pelaajana. Elokuussa 2013 hän siirtyi Kansas City Chiefsiin pelaajakaupassa, jossa 49ers sai vaihdossa Jon Baldwinin.


title: Kirkkonummen Urheilijat

text: Kirkkonummen Urheilijat on vuonna 1970 perustettu kirkkonummelainen urheiluseura. Perustamisen yhteydessä lajivalikoimaan mukaan otettiin voimailu, yleisurheilu, hiihto, palloilu ja autourheilu, minkä lisäksi mukana olivat myös kuntourheilujaosto ja naisjaosto. Lentopallo tuli toimintaan mukaan vuonna 1981 ja keilailu vuonna 1989. Nykyisin aktiivisimpia lajeja ovat jalkapallo, koripallo, paini, yleisurheilu sekä pesäpallo.


title: Kirkkonummen Urheilijat

text: Seuran kotisivut


title: János Krizmanich

text: János Krizmanich (6. joulukuuta 1880 Sopron – 26. heinäkuuta 1944 Budapest) oli unkarilainen telinevoimistelija ja olympiamitalisti. Hän edusti seuratasolla budapestilaista BTC:tä.


title: János Krizmanich

text: Krizmanich osallistui olympialaisiin kerran, Tukholmassa 1912. Hän oli tuolloin henkilökohtaisessa kilpailussa 19. ja voimisteli maansa hopeaa voittaneessa joukkueessa.


title: Narodnaja

text: Narodnaja () on Uralin korkein vuori Venäjällä, Hanti-Mansian ja Komin tasavallan rajan tuntumassa. Narodnajan korkein kohta on 1 895 metriä merenpinnan yläpuolella ja sijaitsee niukasti Hanti-Mansian puolella.


title: Archie Robertson

text: Arthur James ”Archie” Robertson (19. huhtikuuta 1879 Harthill – 18. huhtikuuta 1957 Peterborough) oli brittiläinen yleisurheilija ja olympiavoittaja, joka kilpaili kestävyys- ja estejuoksussa. Hänen seuransa oli birminghamilainen Birchfield Harriers.


title: Archie Robertson

text: Robertsonin isä John oli tohtori, joka ansioitui myös golfissa. Archie opiskeli Kelvinside Academyssä Glasgow'ssa ennen kuin meni 14-vuotiaana King's Schooliin Peterboroughiin. Hän oli molemmissa kouluissa erinomainen urheilija, ja King's Schoolissa hän teki vuosia kestäneen mailin juoksun ennätystuloksen. Robertson keskittyi koulujensa päättyessä pyöräilyyn ja aloitti yleisurheiluun panostamisen vasta 25-vuotiaana. Taustalla oli pyöräilystä aiheutunut vamma.


title: Archie Robertson

text: Robertson oli Peterborough AC:n riveissä viides AAA:n mestaruuskilpailuissa ennen kuin vaihtoi Birchfield Harriersiin kauden lopussa. Seuraavana vuonna hän osallistui kisoissa neljään eri lajiin saaden parhaan sijoituksensa estejuoksusta, jossa hän oli toinen. Robertson ansaitsi heinäkuussa 1908 paikan saman vuoden olympialaisiin olemalla toinen AAA:n neljän mailin kisassa. Saman vuoden maaliskuussa hän oli voittanut maastojuoksussa mestaruuksia Englannissa ja kansainvälisellä tasolla.


title: Archie Robertson

text: Robertson oli olympiakisoissa voittamassa kultaa kolmen mailin joukkuejuoksusta, jossa hän sijoittui itse toiseksi. Hän myös sai 3 200 metrin estejuoksusta hopeamitalin ja sijoittui viiden mailin matkalla viidenneksi. Robertson voitti kyseisenä vuonna maastojuoksussa maailmanmestaruuden. Hän päätti olympiakauden Skandinavian-kiertueella ja muun muassa teki 5 000 metrillä uuden maailmanennätyksen 15.01,2. Seuraavana päivänä Robertson jäi vain 228 jaardin päähän tunnin juoksun maailmanennätystuloksesta. Hän juoksi vuonna 1908 Skotlannin-ennätyksiä, joista kolmen mailin tulos 14.27,2 kesti vuoteen 1949 saakka ja neljän mailin aika 19.45,2 pysyi voimassa 45 vuotta. Kauden aikana Robertsonin kilpailukalenteri oli niin tiivis, että välillä hän pystyi vaivoin kävelemään nilkka- ja jalkateräkivun takia.


title: Archie Robertson

text: Kaudella 1909 Robertson oli toinen AAA:n kisoissa sekä puolellatoista että neljällä maililla. Hän juoksi viimeisessä kisassaan vain sekunnin päähän puolentoista mailin Britannian-ennätyksestä. Robertson palasi vuotta kestäneen juoksu-uransa jälkeen taas pyöräilyn pariin. Myös Archien veljet olivat tunnettuja pyöräilijöitä, ja heistä David kilpaili olympialaisissa saakka. Archiella oli vuosien ajan urheilukauppa Peterborough'ssa, ja kauppa siirtyi myöhemmin hänen poikansa haltuun. Robertson vaikutti myös Peterborough Town FC -jalkapallojoukkueessa johtoportaassa pelattuaan seurassa aiemmin uransa aikana.


title: Archie Robertson

text: Robertson hyväksyttiin Skotlannin urheilun kunniagalleriaan vuonna 2004.


title: Podbeskidzie Bielsko-Biała

text: TS Podbeskidzie Bielsko Biala on puolalainen jalkapalloseura, joka pelaa maan pääsarjassa Ekstraklasassa. Seuran kotipaikka on Bielsko-Biała. Seura on perustettu vuonna 1907, nykyisellä nimellään useiden nimenmuutosten ja seurojen yhdistymisten jälkeen vuodesta 1995.


title: Severi Sievinen

text: Severi Rikhard Sievinen (ent. Lepistö, es. Sisu Koukkula 2009–2010, Rufus Rusanen 2011–2016, Roope Puhakka 2016–) on fiktiivinen hahmo televisiosarjassa "Salatut elämät".


title: Severi Sievinen

text: Severi Sievinen on Paula Sievisen ja Eero Vanalan poika. Severin biologinen isä Eero ei ehtinyt nähdä lastaan ennen kuolemaansa. Lasse Sievinen on kuitenkin pitänyt Severiä omana lapsenaan vaikkei tämän biologinen isä olekaan. Katri Sievinen, Heli Sievinen ja edesmennyt Annika Sievinen ovat Severin siskopuolia. Jiri Viitamäki on Severin serkku, mutta Severi pitää häntä veljenään. Severillä on myös serkku, Linda Eerikäinen, setänsä Aaro Vaalanteen puolelta. Severin kummit ovat Panu Kaukovaara ja Iiris Kaukovaara, joita ei ole nähty sarjassa vuoden 2010 jälkeen.


title: Severi Sievinen

text: Paulan odottaessa Severiä hän seurusteli vielä Severin biologisen isän, Eero Vanalan kanssa. Eeron mielenterveys oli lähellä kuolemaa, kuitenkin horjui ja hän alkoi nähdä sumua ja näkyjä kaksoisveljestään Aaro Vaalanteesta, joka oli narsistinen ja piinasi Eeroa koko elämänsä ajan. Eero hautasi raskaana olevan Paulan verstaansa lattian alle suojaan Aarolta. Paulan entinen mies Lasse Sievinen löysi Paulan ja pelasti hänet ja syntymättömän lapsen. Eero kuoli Kentaurin räjähdyksen jälkeen sairaalassa eikä koskaan ehtinyt nähdä poikaansa. Lasse lupasikin kasvattaa pojan omanaan ja on hyvin omaksunut roolin Severin isänä. Myös Severi on aina pitänyt Lassea isänään.


title: Severi Sievinen

text: Keväällä 2012 Severi tutustui Joonatan Sievisen sosiaalityöntekijänä työskennelleeseen Anni Vataseen. Anni ystävystyi Sievisten perheen kanssa, mutta erityisen kiinnostunut hän oli Severistä. Pian Anni paljasti olevansa Severin Eero-isän äiti eli Severin isoäiti. Kun asia paljastui Paulalle, hän käski Annin pysyä poissa poikansa elämästä, mutta myöhemmin antoi Annille luvan tavata Severiä.


title: Severi Sievinen

text: Kun Lasse sai kuulla Annilta, että tämä on Severin isoäiti, hän kielsi Annia enää tapaamasta Severiä. Anni houkutteli Severin salaiseen tapaamiseen – perheelleen Severi oli kertonut menevänsä kaverinsa luokse yökylään. Todellisuudessa Severi tapasi Annin koulunsa pihalla, ja he lähtivät autolla kohti Annin kotia. Sieviset saivat selvyyden asiasta luettuaan Severin tekstiviestejä, joissa Anni oli sopinut tapaamispaikan Severin kanssa. Sieviset lähtivät Annin perään ja takaa-ajon päätteeksi Anni ajoi sillalta alas jokeen, ja Lasse, Paula sekä Joonatan törmäsivät sillalla olevaan tietyöromuun.


title: Severi Sievinen

text: Hetki onnettomuuden jälkeen Severin kuolleeksi luultu setä Aaro Vaalanne kävi pelastamassa Severin pois uppoavasta autosta ja soitti paikalle ambulanssin. Kävi ilmi, että Severi oli menettänyt muistinsa onnettomuudessa ja Aaro oli uskotellut Severille olevansa hänen isänsä. Severin muisti kuitenkin palautui ja hän yritti karata, mutta yritys kuitenkin epäonnistui. Samaan aikaan, kun Sievisten huoli Severistä kasvoi, Anni alkoi katua Severin kaappaamista ja halusi palauttaa pojan takaisin tämän vanhemmille. Anni oli aikeissa lähteä viemään Severiä kotiin, mutta Aaro yllätti heidät ja esti heidän lähtönsä. Aaro kolkkasi Annin halolla ja telkesi hänet kellariin.


title: Severi Sievinen

text: Myöhemmin Paula löysi Annin avulla Severin ja sen jälkeen Aaro haki myös Paulan mökilleen, josta he suunnittelivat yhdessä karkaavansa Ruotsiin. Poliisi, Lasse ja Ismo kuitenkin pysäytti karkulaiset. Anni ja Aaro vangittiin ja Paula ja Severi palasivat kotiin Pihlajakadulle. Ennen kotiin lähtöä Severi kuitenkin vapautti Aaron poliisiautosta, ja hän pakeni poliiseilta.


title: Severi Sievinen

text: Aaron vankeudessa elämisen jälkeen Paula sai mielenterveydellisiä ongelmia ja pakeni Pihlajakadulta. Lasse-isä lähti etsimään häntä. Severi jäi asumaan Ismo Laitelan ja Liisa Salon kanssa. Vanhempiaan ikävöivä Severi sai Lassen palaamaan kotiin valehtelemalla Ismon lyöneen tätä. Lasse lupasi jättää Paulan etsinnät poliisille ja lopulta vuoden päästä Paula palasikin takaisin kotiin.


title: Severi Sievinen

text: Kauan ei onnea kestänyt, kun Katariina Mäkelän hyväntekeväisyystansseissa Paula sai osuman luodista päähänsä ja vajosi koomaan. Paulan hengityskoneet kytkettiin pois, jotta Jirin tytär Nella Tamminen saisi Paulan sydämen. Severi ei halunnut olla tekemisissä Nellan kanssa, koska hänellä oli äitinsä sydän. Severi myös tönäisi Nellaa ja Jiri Viitamäki suuttui siitä. Nykyään Severi ja Nella ovat ystäviä. Äitinsä kuoleman jälkeen Severi alkoi ikävöidä isäkseen luulemaansa Aaroa ja päättikin etsiä tämän käsiinsä Aaron päiväkirjan avulla.


title: Severi Sievinen

text: Severi tutustui Aaron tyttärentyttäreen Viola Heleniukseen Instagram-sovelluksen kautta. He tapailivat muutaman kerran, mutta Jiri Viitamäki ei ollut kovin mielissään tästä. Yhtenä Violan vierailun aikana Severi loukkasi Violaa ja Viola meni isoveljensä Anton Heleniuksen luokse. Viola valehteli Antonille, että Severi oli houkutellut hänet huoneeseensa ja laittanut kätensä Violan paidan alle. Anton tuli hermostuneena selvittämään tätä ja lopulta Viola kertoi totuuden. Severi päätti kostaa tämän Violalle. Hän lähetteli Violalle viestejä esittäen olevansa nuori Joonatan Sievinen. Hän jäi kuitenkin kiinni, ja joutui sopimaan Violan kanssa. Sittemmin he alkoivat seurustella. Syksyllä 2017 esitetyssä jaksossa Severi näki Violan suutelemassa tämän velipuolta Benjaminia. Severi sai tietää, että Violalla on salasuhde Benjaminiin Violan ja Severin kaukosuhteesta huolimatta. Hän yritti kostaa Nellan kanssa Violalle sen, että Viola petti Severin luottamuksen ja kiusasi Nellaa. Myöhemmin he alkoivat seurustella uudelleen. Aluksi Aaro ei hyväksynyt heidän seurusteluaan, koska he ovat sukua.


title: Toni Laakso

text: Toni Laakso (s. 17. elokuuta 1987 Kitee) on suomalainen pesäpalloilija, joka edustaa Superpesiksessä pelaavaa Kouvolan Pallonlyöjiä. Hän on edustanut seuraa vuodesta 2016 lähtien. Ennen Kouvolaan siirtymistään Laakso edusti Kiteen Palloa. Laakso on Imatran Pallo-Veikkojen kasvatti. Laakso pelaa ulkopelissä lukkarina. Hän on sisäpelissä todella monipuolinen ja pystyy etenemään, vaihtamaan ja kotiuttamaan.


title: Jani Viljanen

text: Jani Viljanen (s. 1991) on suomalainen pesäpalloilija, joka edustaa eteläpohjalaista Seinäjoen JymyJusseja. Hänen pelipaikkansa on lukkari. Hän on lukkaroinut Nurmon Jymyn superpesisedustusjoukkueessa vuodesta 2010 eteenpäin.


title: Archie Robertson (täsmennyssivu)

text: Archie Robertson voi viitata ainakin seuraaviin henkilöihin:


title: David Robertson (pyöräilijä)

text: David Cairns Robertson (1883 Harthill – 11. elokuuta 1963 Norwich) oli brittiläinen ratapyöräilijä. Hän osallistui Lontoon olympialaisiin 1908, joissa hän oli 100 kilometrin matkalla seitsemäs, mutta karsiutui 20 kilometrillä ensimmäisellä kierroksella.


title: David Robertson (pyöräilijä)

text: Davidin veli Archie tuli tunnetuksi juoksijana.


title: David Robertson

text: David Robertson on ainakin seuraavien henkilöiden nimi:


title: Liquid Tension Experiment 2

text: Liquid Tension Experiment 2 on Liquid Tension Experiment -yhtyeen toinen ja viimeiseksi jäänyt studioalbumi. Levy jatkaa debyyttialbumin osoittamaa musiikillista suuntaa: musiikki on täysin instrumentaalista ja teknisesti haastavaa progressiivista metallia. Sävellystyössä luotettiin jälleen paljon improvisaatioon.


title: Liquid Tension Experiment 2

text: Liquid Tension Experiment astui studioon lokakuussa 1998 säveltämään ja äänittämään seuraajaa vuoden alkupuolella julkaistulle "Liquid Tension Experimentille". Äänitys tapahtui jälleen New Yorkissa Millbrook Studiosissa, missä myös debyyttialbumi nauhoitettiin. Nauhoitus tapahtui kahdessa viikon mittaisessa osassa, toinen lokakuun ja toinen marraskuun aikana.


title: Liquid Tension Experiment 2

text: Osa materiaalista jouduttiin säveltämään ilman kitaristi John Petruccia, joka joutui kiirehtimään sairaalaan tukemaan vaimoaan heidän lapsensa synnytyksessä. Koska studio oli jo varattu ja laitettu valmiiksi, kahden päivän ajan jäljelle jääneet jäsenet Mike Portnoy, Jordan Rudess ja Tony Levin nauhoittivat improvisoituja jameja. Näistä jameista levylle päätyivät muokatuissa muodoissaan "914", "Chewbacca" ja "Liquid Dreams". Levyltä pois jätetyt jamit julkaistiin lopulta vuonna 2007 "Spontaneus Combustion"-albumilla, tosin nimellä Liquid Trio Experiment.


title: Liquid Tension Experiment 2

text: Kaikki kappaleet säveltänyt Liquid Tension Experiment.


Man Who Would Be King – Seikkailujen sankarit on vuonna 1975 julkaistu seikkailuelokuva, joka perustuu Rudyard Kiplingin novelliin "The Man Who Would Be King". Elokuvan pääosia esittävät Sean Connery, Michael Caine, Christopher Plummer, Saeed Jaffrey, Doghmi Larbi, Jack May, Karroom Ben Bouih, Mohammad Shamsi, Albert Moses, Paul Antrim, Graham Acres ja Shakira Caine. Elokuvan on ohjannut John Huston.


title: Jay Gould II

text: Jay Gould, II (1. syyskuuta 1888 Mamaroneck, New York – 26. tammikuuta 1935 Margaretville, New York) oli yhdysvaltalainen jeu de paumen pelaaja ja olympiavoittaja.


title: Jay Gould II

text: Gouldin isoisä Jay Gould oli rikas talousmies, ja niinpä hänellä oli käytössään periaatteessa loputtomat taloudelliset resurssit uraansa varten. Gould sai oman kentän perheen asuntoon ja ammattiapua jeu de paumen oppimista varten useilta pelaajilta, muun muassa Frank Foresterilta. Hän voitti amatöörien Yhdysvaltain-mestaruuden 17-vuotiaana ja pystyi pitämään titteliä hallussaan kunnes lopetti kaksinpeliuransa 1926. Gould voitti Lontoon olympialaisissa 1908 kultaa häviämättä erääkään koko turnauksessa, ja voitti ensimmäisenä amatöörinä MM-kultaa 1914.


title: Jay Gould II

text: Gould menestyi mainiosti myös nelinpelissä, jossa hän voitti yhteensä neljätoista maansa mestaruutta. Hän hävisi uransa aikana vain kerran sekä kaksin- että nelinpelissä. Gouldin ei koskaan tarvinnut tehdä työtä, mutta hän auttoi suvun rikkauksien säilyttämisessä.


title: Konstantínos Dimitriádis

text: Konstantínos ”Kóstas” Dimitriádis (, 1879 Asenovgrad, Bulgaria – 28. lokakuuta 1943 Ateena) oli kreikkalainen kuvanveistäjä.


title: Konstantínos Dimitriádis

text: Dimitriádis opiskeli ja työskenteli Pariisissa ja Lontoossa. Häntä inspiroivat klassisen antiikin mallit sekä eräät modernit kuvanveistäjät, kuten Auguste Rodin. Dimitriádis voitti vuoden 1924 olympialaisten taidekilpailuissa kultaa työllään "Discobole Finlandais".


title: Karl Mauch

text: Karl Gottlieb Mauch (7. toukokuuta 1837 Stetten, Saksan liitto – 4. huhtikuuta 1875 Stuttgart, Saksan keisarikunta) oli saksalainen tutkimusmatkailija, geologi ja arkeologi, joka tutki erityisesti Afrikan eteläosia.


title: Karl Mauch

text: Mauch syntyi köyhään perheeseen, ja hänen isänsä oli puuseppä. Hän aloitti 1856 työuransa opettajana Allgäun alueella. Sitten hän oli viisi vuotta steiermarkilaisen perheen yksityisopettajana. Mauch oli kuitenkin kiinnostunut Afrikan tutkimisesta ja työnsä rinnalla hän opiskeli englantia, ranskaa ja arabiaa sekä lääketieteen perusteita. Mauch päätyi 1863 viideksi kuukaudeksi British Museumiin valmistelemaan matkaansa. Hän nousi lokakuussa 1864 Memelissä saksalaiseen alukseen, joka saapui Etelä-Afrikan Durbaniin lokakuussa 1864.


title: Karl Mauch

text: Etelä-Afrikassa Mauch löysi ruotsalaisen tukijan, ja hänen tuellaan Mauch pystyi toukokuussa 1866 aloittamaan matkansa eteläisen Afrikan sisäosiin. Mauch tapasi norsunmetsästäjä Henry Hartleyn, jonka kanssa hän matkusti pohjoiseen Limpopojoen yli. Seitsemän kuukauden aikana he matkustivat 3 500 kilometriä nykyisen Zimbabwen alueella. Mauch oli alueen ensimmäinen kartoittaja 200 vuoteen. Lisäksi hän teki geologisia ja eläintieteellisiä havaintoja muun muassa vuorten korkeuksista ja tsetsekärpästen levinneisyydestä. Maaliskuussa 1867 Mauch ja Hartley aloittavat uuden matkan, jonka aikana Mauch löysi hylättyjä kultakaivoksia.


title: Karl Mauch

text: Mauch aloitti heinäkuun 1871 lopulla tunnetuimman matkansa, jonka aikana hän etsi muinaista kaupunkia, josta hän oli kuullut tarinoita. Mauch ryöstettiin matkalla, ja hän oli lähellä nälkiintyä. Hän tapasi kuitenkin šonien luona asuvan seikkailija Adam Rendersin, joka auttoi Mauchia löytämään suuret kivirauniot, jotka tunnetaan nykyään nimellä Suur-Zimbabwe. Mauch tutki raunioita kahdeksan kuukautta ja tulkitsi niiden olevan Raamatussa mainittava Ofir, josta Salomo kaivoi kultaa ja muita rikkauksia.


title: Karl Mauch

text: Saksassa Mauchin löydöt eivät juurikaan herättäneet kiinnostusta, sillä tutkimusmatkojen mielenkiinto oli suuntautunut erityisesti Kongojoen ja Niilin tutkimiseen. Mauch kuoli huhtikuussa 1875 vammoihinsa, jotka hän sai tiputtuaan asuintalonsa kolmannesta kerroksesta.


title: Tommy Ladnier

text: Thomas James ”Tommy” Ladnier (28. toukokuuta 1900 – 4. kesäkuuta 1939) oli yhdysvaltalainen jazz-trumpetisti ja -kornetisti.


title: Tommy Ladnier

text: Tommy Ladnier syntyi 28. toukokuuta 1900 Florencessa, Louisianassa. Hän vietti nuoruutensa New Orleansissa. Hän oppi jo nuorena soittamaan trumpettia ja aloitti aktiivisen soittamisen jo New Orleansissa asuessaan. Hän sai soittoonsa musiikillisia vaikutteita Bunk Johnsonilta ja King Oliverilta. Vuonna 1917 Ladnier muutti Chicagoon, jossa esiintyi kiertävän orkesterin mukana. Vuonna 1921 hän muutti St. Louisiin, jossa työskenteli Charlie Creathin ja Fate Marablen kanssa.


title: Tommy Ladnier

text: Ladnierin varsinainen aktiiviura käynnistyi hänen palattuaan takaisin Chicagoon. Hän teki siellä ensimmäiset levytyksensä soitettuaan syksyllä 1923 jonkin aikaa kornettia Ollie Powersin orkesterissa. Vuonna 1924 Ladnier soitti kornettia Lovie Austinin Blues Serenaders -yhtyeessä ja teki Austinin kanssa joitakin levytyksiä. Vuosina 1924–1925 hän soitti Joe Oliverin orkesterissa.


title: Tommy Ladnier

text: Vuonna 1925 Ladnier matkusti kiertueelle Eurooppaan, jossa esiintyi Sam Woodingin kanssa. Seuraavana vuonna hän palasi takaisin New Yorkiin ja liittyi Fletcher Hendersonin orkesteriin, jossa toimi ykköstrumpetistina. Vuonna 1928 Ladnier matkusti Woodingin kanssa toista kertaa Eurooppaan ja hän viipyi kiertueella vuoteen 1929. Palattuaan takaisin Yhdysvaltoihin hän soitti vuonna 1930 Benny Peytonin ja Noble Sisslen orkestereissa.


title: Tommy Ladnier

text: Vuonna 1932 Ladnier johti yhdessä Sidney Bechet’n kanssa The New Orleans Feetwarmers –nimistä orkesteria. Orkesteri myös levytti kyseisenä aikana. Taloudellinen lamakausi kuitenkin johti orkesterin toiminnan päättymiseen. Ladnier vetäytyi tämän jälkeen muutaman vuoden ajaksi pois musiikkialalta. Hänellä oli vuosina 1933–1934 oma vaatetusliikkeensä New Yorkissa, mutta se ei osoittautunut kannattavaksi. Vuosina 1935–1937 Ladnier johti omia orkestereitaan ja esiintyi pääasiassa paikallisesti New Jerseyn ja Connecticutin alueella. Tuona aikana hänet käytännössä unohdettiin lähes kokonaan.


title: Tommy Ladnier

text: Ladnier löydettiin uudestaan vasta vuonna 1938. Saman vuoden lopulla hän teki viimeiset levytyksensä Sidney Bechet’n ja Mezz Mezzrowin kanssa. Hän kuoli sydänkohtaukseen 4. kesäkuuta 1939 Genevassa, New Yorkissa. Hänet haudattiin Frederick Douglass Memorial Parkin hautausmaalle, Richmondiin, New Yorkiin.


title: KR-völlur

text: KR-völlur on jalkapallostadion Islannin pääkaupungissa Reykjavíkissa. Stadionille mahtuu 2781 katsojaa ja se toimii Knattspyrnufélag Reykjavíkurin kotiareenana. Stadion sijaitsee Kaplaskjólsvegurin kaupunginosassa Reykjavíkin länsiosassa.


title: Hilliard Lyle

text: Hilliard Lyle (21. joulukuuta 1879 Allenford – 21. toukokuuta 1931 Beaver Lodge) oli kanadalainen haavipalloilija ja olympiavoittaja. Hän edusti seuratasolla winnipegiläistä Shamrock Lacrosse Teamia.


title: Hilliard Lyle

text: Lyle työskenteli Winnipegissä kiertelevänä kauppiaana ja oli aktiivisena myös kaupungin haavipallopiireissä. Hän pelasi Shamrock Lacrosse Teamin kultaa voittaneessa joukkueessa St. Louisin olympialaisissa 1904. Lyle taisteli ensimmäisessä maailmansodassa Ranskassa ja yleni everstiksi saakka. Sodan jälkeen hän perusti sekatavarakaupan Beaver Lodgeen Albertaan, johon hän jäi asumaan. Lyle ampui toukokuussa 1931 vaimonsa, jonka kanssa hän oli ollut naimisissa kaksi vuotta, ja sen jälkeen itsensä kotinsa kellarissa.


title: Gottlob Walz

text: Gottlob Walz (29. kesäkuuta 1881 Stuttgart – 1943 Sveitsi) oli saksalainen uimahyppääjä ja olympiamitalisti. Hän edusti seuratasolla Schwimmerbund Schwaben Stuttgartia.


title: Gottlob Walz

text: Walz voitti kolmen metrin ponnahduslaudalta kolme peräkkäistä Euroopan-mestaruutta 1901–1903 ja sai Saksan-mestaruuskisoissa viisi kultamitalia 1899–1903. Hän voitti Ateenan välikisoissa 1906 kultaa kerroshypyissä, ja kaksi vuotta myöhemmin hän saavutti pronssia ponnahduslaudalta Lontoon olympialaisissa 1908. Walz kelpuutettiin uinnin kansainväliseen kunniagalleriaan 1988.


title: Lasse Juusela

text: Lasse Juusela (s. 11. maaliskuuta 1972) on entinen suomalainen pikajuoksija. Hän edusti Helsingin Kisa-Veikkoja ja hänen valmentajanaan toimi Tapio Laitinen. Aikuisten arvokisoissa hän on esiintynyt Helsingin EM-kisoissa vuonna 1994, 100 metrin juoksussa ja 4 x 100 metrin viestijuoksussa. Kalevan kisoista Juusela on voittanut hopeaa 100 metrin juoksussa, sekä ollut voittamassa hopeaa ja pronssia 4 x 100 metrin viestissä. Virallisissa kilpailuissa hän ei ole esiintynyt vuoden 2008 jälkeen.


title: Ústín lääni

text: Ústín lääni () on yksi Tšekin tasavallan lääneistä. Se sijaitsee maan luoteisosassa Saksan rajalla Böömin historiallisella alueella. Läänissä on arviolta 821 377 asukasta (vuonna 2017) ja sen pinta-ala on 5 335 neliökilometriä. Sen pääkaupunki on Ústí nad Labem.


title: Silja Kanerva

text: Silja Kanerva (s. 28. tammikuuta 1985 San Diego, Kalifornia, Yhdysvallat) on suomalainen kilpauransa päättänyt kilpapurjehtija, olympiamitalisti ja maailmanmestari. Seuratasolla hän edusti Nyländska Jaktklubbenia. Kanerva kilpaili uransa aikana naisten Match racing -luokassa Silja Lehtisen ja Mikaela Wulffin kanssa ja 49er FX -luokassa Sinem Kurtbayn parina.


title: Silja Kanerva

text: Kanerva ja Silja Lehtinen valittiin 29er-luokan MM-kilpailujen parhaaksi naisvenekunnaksi vuosina 2004 ja 2005. Lehtinen, Kanerva ja Wulff kilpailivat Match racing -luokassa Lontoon kesäolympialaisissa 2012, jossa joukkue saavutti pronssia. Kuukautta ennen olympialaisia venekunta voitti maailmanmestaruuden Göteborgissa.


title: Silja Kanerva

text: Kanerva on koulutukseltaan oikeustieteen maisteri. Toukokuun 2016 lopusta lähtien hän on työskennellyt lakimiehenä. Kesäkuussa 2016 hän ilmoitti virallisesti lopettavansa uransa kilpapurjehtijana.


title: Mikaela Wulff

text: Mikaela "Miksu" Wulff (s. 24. huhtikuuta 1990 Helsinki) on suomalainen kilpapurjehtija ja maailmanmestari. Seuratasolla hän edustaa Helsingfors Segelsällskapia.


title: Mikaela Wulff

text: Wulff kilpaili vuosina 2010–2012 naisten Match racing -luokassa Silja Lehtisen ja Silja Kanervan kanssa. Venekunta sijoittui vuoden 2011 EM-kilpailuissa kahdeksanneksi. Lontoon kesäolympialaisissa 2012 joukkue saavutti pronssia. Kuukautta ennen olympialaisia venekunta voitti maailmanmestaruuden Göteborgissa.


title: Mikaela Wulff

text: Wulff on ylioppilas. Hän harrastaa tanssia, pyöräilyä ja kiipeilyä.


title: Robbie Grabarz

text: Robert Grabarz (s. 3. lokakuuta 1987 Lontoo, Englanti) on brittiläinen korkeushyppääjä. Hänen ennätyksensä ulkoradoilla on Lausannen Timanttiliigan kilpailussa kesällä 2012 hypätty 237 cm. Sisäratojen ennätys on aiemmin samana vuonna hypätty 234 cm.


title: Robbie Grabarz

text: Grabarz löi itsensä salamannopeasti läpi maailman kärkeen talvella 2012 hypättyään Wuppertalissa kutsukilpailussa sisäratojen ennätyksensä 234 cm. Hänen halliennätyksensä oli ollut ennen kauden alkua 225 cm. Hän sijoittui sisäratojen MM-kilpailuissa Istunbulissa kuudenneksi. Ensimmäisen arvokisamitalinsa Grabarz otti Helsingin EM-kisoissa voitettuaan kultaa tuloksella 231 cm. Lontoon olympialaisissa hän sai pronssia tuloksella 229. Seuraavana vuonna hän oli Göteborgin EM-hallikilpailuissa kuudes ja Moskovan MM-kilpailuissa kahdeksas. Hän sai hopeaa sisäratojen MM-kilpailuissa Portlandissa 2016 tuloksella 233. Amsterdamin EM-kilpailuissa 2016 Grabarz sai hopeaa ylitettyään 229. Rio de Janeiron olympialaisissa hän sijoittui neljänneksi tuloksella 233. Belgradin EM-hallikilpailuissa 2017 hän saavutti hopeaa hypättyään 230. Lontoon MM-kilpailuissa 2017 hän sijoittui kuudenneksi ja Birminghamin sisäratojen MM-kilpailuissa 2018 yhdeksänneksi.


title: Robbie Grabarz

text: Grabarz on voittanut Britannian-mestaruuden ulkoradoilla 2012, 2013, 2015, 2016 ja 2017 sekä sisäradoilla 2013 ja 2014.


title: Pötting

text: Pötting on kunta Ylä-Itävallassa Grieskirchenin piirikunnassa. Kunnassa on arviolta 533 asukasta (vuonna 2016) ja sen pinta-ala on 7,43 neliökilometriä.


title: Peter Hagendorf

text: Peter Hagendorf oli palkkasotilas, joka taisteli kolmikymmenvuotisessa sodassa Pyhän saksalais-roomalaisen keisarikunnan puolella protestantteja vastaan. Erityisen kuuluisan hänestä tekee hänen päiväkirjansa, joka on säilynyt nykypäiviin asti.


title: Haalin kartano

text: Haalin kartano on kartano Haalin kylässä Perttelissä Salossa. Vuonna 1639 perustettu kartano on historiansa aikana ehtinyt olla sekä aatelisten asuinkartanona, toisten kartanoiden sivutilana, lampuotien viljelemänä omistajien asuessa muualla, kartanossa itse asuneiden säätyläisomistajien viljelyksessä että vihdoin talonpoikaisilla omistajilla. Suurimmillaan kartano on käsittänyt koko Haalin kylän ja eri aikoina joko alustalaistaloina, sivutiloina tai yhdysviljelyksessä alueita myös kolmesta viereisestä kylästä. 1900-luvun aikana kartanon ulkotilat ja torpat itsenäistyivät, tiloja muodostettiin myös siirtoväelle ja kartanon alue pieneni murto-osaan. Silti vielä 2000-luvulla kartano on toimiva suurtila.


title: Haalin kartano

text: Kartano sijaitsee Perttelin Haalin kylässä entisellä Perttelin ja Kiikalan rajalla Perttelin pohjoisosassa. Kartanon talouskeskus on historialliseen Hiidentiehen kuuluvan Rekijoentien varressa Uskelanjoen pohjoisella rantatöyräällä, lähellä paikkaa, jossa Uskelanjoen sivujoet Rekijoki, Terttilänjoki ja Hitolanjoki yhtyvät Uskelanjoeksi. Lähellä Hitolanjoen suuta etelässä on Kiikalan Rekijoen kylä ja kyläkeskus. Muita lähikyliä ovat Kiikalan Kärkelä ja Revä Terttilänjoen alajuoksulla idässä sekä Perttelin Pitkäkoski Uskelanjoen varressa lännessä. Lännempänä Uskelanjoen varrella on vielä Perttelin Hiiden kyläkeskus.


title: Haalin kartano

text: Kartanon yksikerroksinen, satulakattoinen päärakennus on vuodelta 1896 ja sitä on uusittu ainakin vuonna 1924. Muista rakennuksista mielenkiintoinen on vuodelta 1790 peräisin oleva viljamakasiini empiretyylille luonteenomaisine kulmapilastereineen ja pyöröikkunoineen. Sen tornissa olevaan ruokakelloon on valettu rakennuksen valmistumisvuosi. Talousrakennuksista huomattavia ovat 100 lehmän kivinavetta vuodelta 1888 ja 30 hevosen kivitalli vuodelta 1894. Haalin kartanon historiaan liittyvät lisäksi 1880-luvulla rakennetut kivinavetat sen ulkotiloina aiemmin olleilla Ihamäen tilalla Haalin kylässä sekä Pohjolan ja Revän tiloilla Revän kylässä.


title: Haalin kartano

text: Kartano muodostettiin vuonna 1639, kun Halikon Vuorentaan kartanon alustalaistaloina olleiden Perttelin Haalin kylän kahden talon omistajaksi tullut Kaarina Yrjänäntytär Horn yhdisti kylän talot kartanoksi, jossa myös asui kuolemaansa asti vuoteen 1671.


title: Haalin kartano

text: Tämän jälkeen Haali oli vuosina 1671–1737 Halikon Vuorentaan kartanon sivutilana. Vuonna 1737 Haalin ja sen lampuotitilojen, Perttelin Pitkäkosken sekä Kiikalan Kärkelän ja Revän omistajaksi tuli turkulainen kauppias Johan Jacob Kijk, jonka hallussa kartano oli vuoteen 1751. Vuosina 1751–1763 omistajana oli majuri, sittemmin eversti Juhana Hastfer ja vuosina 1763–1776 hovioikeudenneuvos, myöhempi Turun ja Porin läänin maaherra Kristoffer Juhana Rappe. Näiden kaikkien aikana kartanoa viljelivät lampuodit.


title: Haalin kartano

text: Vuonna 1778 omistajaksi tuli everstiluutnantti Fredrik Juhana Spöhler, joka edellisistä omistajista poiketen asettui kartanoon myös asumaan, niin kuin tekivät myös jo kaikki häntä seuranneet omistajat. 1800-luvun alkuaikoina kartanon viljelyksiä laajennettiin ja rakennuskantaa uusittiin. Vuoteen 1872 mennessä kartanoa ehtivät omistaa ja viljellä muiden muassa Ivendorff-, Fabrell- ja Baer-sukuiset henkilöt.


title: Haalin kartano

text: Ensimmäisen talonpoikaisen omistajan kartano sai, kun sen omistajaksi vuonna 1874 tuli läheisen Rekijoen kylän Simolan talon poika Juho Eliaanpoika Simola, joka pian otti sukunimen Simolin. Hänen poikansa Gabriel Edvard Simolin viljeli kartanoa vuosina 1879–1918. Hänen aikanaan rakennettiin kartanon päätilalle muun muassa uusi kivinavetta vuonna 1888, uudet kivinavetat myös Ihamäen, Pohjolan ja Revän ulkotiloille sekä kartanon päätilan nykyinen, vuodelta 1896 peräisin oleva päärakennus. Vuonna 1913 Gabriel Simolin perusti Revänkoskeen Revän luona vielä myös sähkölaitoksen, joka oli toiminnassa vuoteen 1940.


title: Haalin kartano

text: Vuonna 1920 kartanon omistajiksi tulivat naapuripitäjästä Kuusjoelta kotoisin ollut agronomi, myöhemmin kansanedustaja ja maanviljelysneuvos Aku Korvenoja ja hänen puolisonsa Inkeri (o.s. Simolin). Aku Korvenojan isännyys jatkui vuoteen 1954.


title: Haalin kartano

text: 2000-luvulla Haalin kartano on edelleen toimiva viljelystila, joka on erikoistunut hiehojen kasvatukseen lypsykarjatiloille.


title: Haalin kartano

text: Vuoteen 1868 Haalin kartano käsitti koko Haalin kylän, ja vaihtelevassa suhteessa kartanoon olivat eri vuosisatojen aikana Haalin kylän kanssa samaan isonjaon jakokuntaan kuuluneiden viereisten Perttelin Pitkäkosken sekä Kiikalan Kärkelän ja Revän kylien talot. Nämä kaikki saman jakokunnan kylät olivat vanhaa rälssimaata ja aatelisten hallussa jo keskiajalta lähtien, ja myös niiden asutus oli syntynyt tuloksena Kiskon Haapaniemen kartanon omistajan, valtaneuvos Henrik Klaunpoika Hornin 1500-luvulla harjoittamasta asutustoiminnasta, kun hän perusti kylien talot uudistaloiksi Perttelin Hiiden jakokunnan takamaille.


title: Haalin kartano

text: Näistä saman jakokunnan kylistä Kärkelä ja Revä kuuluivat 1500-luvulla yhdessä Haalin kanssa Hornin suvulle, ja 1600-luvulla kylien talot olivat joko Haalin kartanon alaisia tai kuuluivat Haalin kartanon omistajasukujen muualla asuville jäsenille, jolloin kylien taloja viljelivät yleensä lampuodit. Pitkäkoski taas oli vuosina 1540–1647 Hattulassa sijaitsevan Lepaan kartanon lampuotitilana ja vuosina 1648–1816 Haalin kartanon lampuotitilana.


title: Haalin kartano

text: Vuosina 1729–1815 Kärkelän kylän kaksi taloa ja Revän yksi talo olivat Haalin kartanon lampuotitaloja, ja vuosina 1816–1831 Revä ja Kärkelä olivat Haalin kartanon ulkotiloina. Vuosina 1832–1880 Revää ja Kärkelää omisti Someron Jurvalan kartanon omistaja luutnantti Wilhelm Gadolin, ja myös tämän jälkeen Kärkelällä oli eri omistajat kuin Haalilla. Revä sen sijaan palasi Haalin yhteyteen ja oli sen ulkotilana vielä 1900-luvulla, kunnes vuonna 1953 myös Revän kantatila myytiin itsenäiseksi. Pitkäkoskella omistajat olivat vuodesta 1816 vuoteen 1880 samoja tai samoihin sukuihin kuuluvia kuin Haalilla vuoteen 1872, mutta sen jälkeen eri sukuihin kuuluvia.


title: Haalin kartano

text: Kartanon ulkotiloista Ihamäki (398 ha) Haalin kylässä ja Pohjola (noin 200 ha) Revän kylässä muodostettiin itsenäisiksi tiloiksi vuonna 1918. Samalla lunastettiin itsenäisiksi yhteensä 17 torppaa, joiden yhteenlaskettu pinta-ala oli 425 ha. Lisäksi erotettiin kartanosta Keltanummen ja Toukolan tilat, joiden yhteenlaskettu pinta-ala oli noin parisataa hehtaaria. Vuosina 1941–1945 maanhankintalain mukaisesti kartanosta erotettiin vielä 12 siirtoväen tilaa ja kolme asuntotilaa, joiden yhteenlaskettu pinta-ala yhdessä vuonna 1953 itsenäiseksi myydyn Revän kantatilan kanssa oli 320 hehtaaria. Samalla siirtoväen tiloja erotettiin myös jo aiemmin itsenäistyneistä Ihamäestä ja Pohjolasta.


title: Haalin kartano

text: Näin kartanon pinta-ala oli 1950-luvulla enää vain 280 hehtaaria, kun se ennen vuotta 1918 oli ollut vielä noin 1 800 hehtaaria. Samana aikana kartanon entiselle alueelle Haalin ja Revän kyliin oli muodostunut yhteensä 60 uutta tilaa.


title: Seututie 178

text: Seututie 178 eli "Valkontie" on Loviisassa kulkeva seututie. Tie alkaa Helsingintien-risteyksestä ja päättyy Valkoon. Tie on kaksikaistainen ja sen pituus on 5,3 kilometriä. Tien nopeusrajoitus on pääosin 80 km/h.


title: Never Mind the Buzzcocks

text: Never Mind the Buzzcocks oli brittiläinen musiikkiaiheinen televisiovisailu, jota BBC esitti 28 tuotantokautta vuosina 1996–2015. Sarja on tunnettu kuivasta huumoristaan ja sarkasmistaan, sekä kärkkäistä hyökkäyksistä musiikkiteollisuutta kohtaan.


title: Never Mind the Buzzcocks

text: Sarjan nimi viittaa Sex Pistolsin albumiin "Never Mind the Bollocks, Here’s the Sex Pistols" vuodelta 1977. Buzzcocks on saman aikakauden punkyhtye.


title: Never Mind the Buzzcocks

text: Sarjan alkuperäinen juontaja Mark Lamarr toimi tehtävässä 17 ensimmäisen kauden ajan, minkä jälkeen hänet korvasi Simon Amstell. Amstellin tuuraajana kaudella 18 toimivat vaihtuvat juontajat, ja Amstellin jätettyä sarjan kauden 19 jälkeen vaihtuvat juontajat otettiin pysyväksi elementiksi sarjaan.


title: Never Mind the Buzzcocks

text: Alkuperäisinä kapteeneina toimivat sarjassa loppuun asti pysynyt Phill Jupitus sekä kymmenen ensimmäisen kauden ajan esiintynyt Sean Hughes. Hughesin korvasi seuraavan kymmenen kauden ajan Bill Bailey, jonka jälkeen kaudella 22 toisessa joukkueessa oli vaihtuva kapteeni. Kaudesta 23 lähtien toisena kapteenina oli Noel Fielding, joka oli jo aiemmin ollut muutamaan otteeseen Baileyn tuuraajana.


title: Never Mind the Buzzcocks

text: Sarjassa oli vierailevina kilpailijoina useita maailmantähtiä, muun muassa James Blunt, Alice Cooper, Adele, Slash, Melanie Chisholm ja Amy Winehouse.


title: Seututie 176

text: Seututie 176 eli "Lapinjärventie" on Loviisasta Lapinjärvelle johtava kaksikaistainen seututie. Tie alkaa seututiellä 170 olevasta kiertoliittymästä ja kulkee Loviisan ohikulkutien yli pohjoiseen. Tie päättyy Lapinjärvellä Valtatien 6 liittymään. Tiellä on yksi rautatien tasoristeys. Tien pituus on 20 kilometriä ja sen nopeusrajoitus vaihtelee välillä 50–80 km/h.


title: Sokolov (Tšekki)

text: Sokolov, ennen vuotta 1948 Falknov nad Ohří, on kaupunki Tšekissä Karlovy Varyn alueella.


title: Lion (patukka)

text: Lion on Nestlen valmistama suklaapatukka, jota valmisti alun perin Rowntree's. Lion-patukan suunnitteli alun perin Alan Norman.


title: Lion (patukka)

text: Patukasta 30 prosenttia on vohvelikaramelliä, riisimuroa 4 prosenttia ja maitosuklaata 41 prosenttia. Joillakin alueilla patukka tunnettiin Big Cat -nimellä 1990-luvun loppuun asti. Kun patukka siirtyi Nestlen valmistuksen alle vuonna 1988, resepti ja pakkaus muuttui.


title: Lion (patukka)

text: Euroopassa molemmat patukat, White Lion ja Peanut Butter Lion Limited Edition, ovat olleet myös saatavilla normaalikokoisina ja "king size" -lajikkeella. Patukkaa löytää nykypäivänä Yhdysvalloissa, Euroopassa ja Kanadassa vähintään tuontimyymälöistä. Lion Bar Cereal -patukkaa on valmistettu ja myyty Euroopassa, Britteinsaarilla tosin hieman muuta Eurooppaa myöhemmin. Viime vuosina Lion-patukat ovat pienentyneet dramaattisesti, mikä on aiheuttanut kritisointia fanien keskuudessa.


title: Lion (patukka)

text: Lion on myös saatavana aamiaismuro-versiona.


title: Lion (patukka)

text: Sokeri, glukoosi-fruktoosisiirappi, makeutettu ja tiivistetty maito, rasvaton maitojauhe, kaakaovoi, laktoosi, riisimuroa 5 prosenttia (vehnäjauho, sokeri, vehnätärkkelys ja kasvirasva; nostatusaineina natriumkarbonaatti, suola ja sokerikulööri), kaakaomassa, herajauhe, voirasva, vehnäjauho, emulgointiaineet (soijalesitiini, E476), aromit, stabilointiaine (karrageeni), suola ja nostatusaineet (natriumkarbonaatti).


title: Sovetski (Hanti-Mansia)

text: Sovetski () on kaupunki Tjumenin alueen Hanti-Mansian piirikunnan länsiosissa Venäjällä. Kaupunki sijaitsee linnuntietä 296 kilometriä piirikunnan pääkaupunki Hanti-Mansijskista länteen. Hallinnollisesti tämä 26 495 asukkaan (vuonna 2010) Sovetskin kaupunki on 48 059 asukkaan Sovetskin piirin alaisuudessa ja toimii piirin keskuksena.


title: Sovetski (Hanti-Mansia)

text: Sovetskiin on maantie- ja rautatieyhteys. Kaupungin eteläpuolella sijaitseva Sovetskin lentokenttä palvelee myös viereistä Jugorskin kaupunkia.


title: Haali (Pertteli)

text: Haali on kylä Perttelissä Salossa. Se on Perttelin kylistä pohjoisin ja rajautuu lännessä Perttelin Pitkäkosken, etelässä Kiikalan Rekijoen, pohjoisessa Kuusjoen Kanungin sekä lännessä Kiikalan Kärkelän ja Revän kyliin.


title: Haali (Pertteli)

text: Kylä rajoittuu etelässä Uskelanjokeen, joka saa alkunsa kylän länsirajalla, missä Uskelanjoen sivujoet Rekijoki, Terttilänjoki ja Hitolanjoki yhtyvät Uskelanjoeksi. Kylään ulottuu Rekijokilaakson Natura 2000 -alue kylän eteläosassa Uskelanjoen yläjuoksulla, Rekijoen ja pieneltä osin myös Terttilänjoen alajuoksuilla sekä Uskelanjokeen laskevan Syväojan varrella.


title: Haali (Pertteli)

text: Asutus nykyisessä Haalin kylässä alkoi vuonna 1533, jolloin Kiskon Haapaniemen kartanon omistaja, valtaneuvos Henrik Klaunpoika Horn perusti Uskelan pitäjän Perttelin kappeliseurakunnan Hiiden kylän takamaalle Haaliksi nimitetyn uudistalon. Vuonna 1560 talo jakautui kaksitaloiseksi kyläksi, jonka talot olivat ensin vuoteen 1600 Kiskon Haapaniemen kartanon ja sen jälkeen vuoteen 1639 Halikon Vuorentaan kartanon alustalaistaloja, joita viljelivät lampuodit.


title: Haali (Pertteli)

text: Vuonna 1639 kylän talot yhdistettiin Haalin kartanoksi, jonka perustaja ja ensimmäinen omistaja oli Kaarina Yrjänäntytär Horn, joka myös asui kartanossa kuolemaansa asti vuonna 1671. Vuodesta 1671 vuoteen 1737 Haalin kartano oli Halikon Vuorentaan kartanon sivutilana, ja vuosina 1737-1778 itsenäisenä kartanona, jonka omistajat kuitenkin asuivat muualla ja viljelivät kartanoa lampuotien avulla. Vuodesta 1778 omistajat ovat asuneet kartanossa ja viljelleet sitä itse.


title: Haali (Pertteli)

text: Vuoteen 1868 Haalin kartano käsitti koko Haalin kylän ja sen lampuotitiloina, ulkotiloina tai yhdysviljelyksessä kartanon kanssa tai välillä muilla omistajilla ja lopulta itsenäisinä tiloina olivat eri aikoina myös viereiset Perttelin Pitkäkoski sekä Kiikalan Kärkelä ja Revä, jotka myös olivat Haalin kylän kanssa samaa isonjaon jakokuntaa. Näistä Kärkelä päätyi eri omistajille kuin Haali jo vuonna 1832 kun taas Pikäkoskea ja Haalia omistivat samoihin sukuihin kuuluneet henkilöt vuoteen 1872. Revä sen sijaan oli Haalin ulkotilana vielä 1900-luvulla, kunnes vuonna 1953 myös Revän kantatila myytiin itsenäiseksi tilaksi. Muita Haalin kartanon ulkotiloja olivat Haalin kylän takamaille perustettu Ihamäki ja Revän kylän takamaille perustettu Pohjola. Ne myytiin itsenäisiksi tiloiksi vuonna 1918, ja samalla erotettiin itsenäisiksi tiloiksi Haalin kylästä myös kaksi muuta suurehkoa tilaa ja 17 torppaa. Kun vielä siirtoväen maanhankinnassa vuosina 1941-45 Haalista ja Ihamäestä erotettiin yhteensä yli 30 tilaa, oli alkujaan yhdestä tilasta muodostuneessa Haalin kylässä 1950-luvulla kaikkiaan jo noin 60 tilaa.


title: Sammakkohaukka

text: Sammakkohaukka ("Accipiter soloensis") on haukkojen heimoon kuuluva lintulaji. Sitä tavataan seuraavissa maissa: Kambodža, Kiina, Guam, Hongkong, Intia, Indonesia, Japani, Pohjois-Korea, Etelä-Korea, Laos, Malesia, Myanmar, Pohjois-Mariaanit, Palau, Papua-Uusi-Guinea, Filippiinit, Venäjä, Singapore, Taiwan, Thaimaa, Itä-Timor ja Vietnam. Lisäksi sitä tavataan muuttolintuna Bruneissa.


title: Sammakkohaukka

text: Lajin elinpiiriä ovat lauhkean vyöhykkeen metsät, subtrooppiset ja trooppiset kuivat ja kosteat alavat metsät, lauhkean vyöhykkeen pensastot, kosteikot ja puutarhat.


title: Sammakkohaukka

text: Sen pituus on 30–36 cm, ja naaras on koirasta suurempi. Aikuisen siivenkärjet ovat hyvin näkyvästi mustat. Koiras on päältä harmaa, alta valkea, ja sen silmät ovat punaiset. Naaraan rinta ja alapuoliset peitinhöyhenet ovat punaruskeat, silmät keltaiset. Nuorilla linnuilla naama on harmaa, ja ne ovat päältä ruskeita. Silmät ovat keltaiset. Alapuolen yläosa on juovikas, reidet ovat viirulliset. Mustat siivenkärjet eivät ole yhtä selvät eivätkä alapuoliset siivet juovikkaat (paitsi peitinhöyhenet).


title: Sammakkohaukka

text: Sammakkohaukan ravintoa ovat lähinnä sammakot, mutta se syö myös sisiliskoja. Se elää lähinnä metsissä, toisinaan metsänlaitamilla. Populaation suuruus on 10 000–100 000 lintua.


title: Simo Rahunen

text: Simo Rahunen (s. 22. elokuuta 1990) on suomalainen pesäpalloilija, joka pelaa Superpesis-joukkue [[Joensuun Maila]ssa. Hän siirtyi Joensuuhun syyskuussa 2018 pelattuaan sitä ennen koko uransa ajan [[Kiteen Pallo -90]]:ssä. Rahunen lyö vasemmalta ja heittää oikealta.


title: Simo Rahunen

text: Rahunen on valittu junioreiden [[Itä-Länsi -ottelu]]un neljästi.


title: Simo Rahunen

text:
[[Luokka:Suomalaiset pesäpalloilijat]]
[[Luokka:Vuonna 1990 syntyneet]]
[[Luokka:Elävät henkilöt]]


title: Levi’s Stadium

text: Levi's Stadium on rakenteilla oleva stadion Santa Clarassa, Kalifornian osavaltiossa. Stadionin on arvioitu valmistuvan elokuussa 2014, ja siitä on tarkoitus tulla amerikkalaisen jalkapallon NFL-liigan San Francisco 49ersin uusi kotikenttä kaudesta 2014 lähtien.


title: Levi’s Stadium

text: Alun perin 49ersin suunnitelmissa oli vuonna 2006 rakentaa uusi stadion San Franciscon kaupunkiin, lähelle nykyistä kotikenttää Candlestick Parkia. Neuvottelut kaupungin kanssa stadionin sijainnista eivät kuitenkaan edenneet, saaden 49ersin kääntämään katseensa 50 kilometrin päähän Santa Claran kaupunkiin, jossa sijaitsee jo valmiiksi 49ersin harjoituskeskus sekä päämaja.


title: Levi’s Stadium

text: Myös toinen lähialueen NFL-seura Oakland Raiders on ollut keskusteluissa stadionin mahdollisena vuokralaisena. Raiders on jo pitkään yrittänyt rakentaa uutta stadionia Oaklandin kaupunkiin vanhan O.co Coliseumin tilalle, ja vaarana on seuran muuttaminen Los Angelesiin, mikäli uutta stadionia ei saada pian rakennettua.


title: Pertti Mäkelä (pesäpalloilija)

text: Pertti Mäkelä (s. 12. joulukuuta 1977) on uransa lopettanut suomalainen pesäpalloilija, joka pelasi koko uransa Superpesis-joukkue Pattijoen Urheilijoissa. Mäkelän pääasiallinen ulkopelipaikka oli kakkosvahtina, mutta hän on pelannut myös kotiuttajajokerina.


title: Yhdysvaltain perustuslain kuudes lisäys

text: Yhdysvaltain perustuslain kuudes lisäys ( tai "Amendment VI") on Yhdysvaltain perustuslain lisäys, joka takaa yksilölle useita oikeudenkäyntiin liittyviä oikeuksia. Perustuslain kuudes lisäys kuuluu niin kutsuttuun Bill of Rights -lisäysten pakettiin. Se hyväksyttiin kongressissa muiden lisäysten tapaan 25. syyskuuta 1789 ja ratifioitiin 15. joulukuuta 1791.


title: Yhdysvaltain perustuslain kuudes lisäys

text: Yhdysvaltain perustuslain kuudes lisäys takaa yksilölle oikeuden nopeaan, puolueettomaan ja julkiseen oikeudenkäyntiin valamiehistön edessä, oikeuden saada tietää itseään vastaan esitetyistä syytteistä, oikeuden kohdata syyttäjänsä ja oikeuden avustajaan.


title: Yhdysvaltain perustuslain kuudes lisäys

text:
Suomennettuna:
Perustuslain kuudes lisäys on muun perustuslain tapaan sisällöltään hyvin tulkinnanvarainen. Yhdysvaltain korkein oikeus on kuitenkin antanut lisäykseen liittyen useita ennakkopäätöksiä, joiden mukaan lisäystä tulkitaan.


title: Yhdysvaltain perustuslain kuudes lisäys

text:
Korkeimman oikeuden tapauksessa "Barker vastaan Wingo" (1972) korkein oikeus katsoi, että oikeudenkäynnin nopeus on aina tutkittava tapauskohtaisesti. Korkein oikeus kuitenkin antoi määritteli neljä muuttujaa, joiden perusteella ratkaisu oikeudenkäynnin hitaudesta tulisi tehdä:
Tapauksessa "Strunk vastaan Yhdysvallat" (1973) korkein oikeus määräsi, että mikäli oikeus katsoo syytetyn oikeutta nopeaan oikeudenkäyntiin rikottavan, on syyte hylättävä kokonaan.


title: Yhdysvaltain perustuslain kuudes lisäys

text: Tapauksessa "Sheppard vastaan Maxwell" (1966) korkein oikeus katsoi, että oikeudenkäynnin julkisuutta voidaan rajoittaa, jos tapauksen saama mediahuomio voi vaarantaa oikeudenmukaisen oikeudenkäynnin. Esimerkiksi valamiehistö voidaan eristää oikeudenkäynnin ajaksi.


title: Yhdysvaltain perustuslain kuudes lisäys

text: Vuonna 1963 korkein oikeus määräsi tapauksessa "Gideon vastaan Wainwright", että osavaltion on määrättävä oikeusavustaja varattomalle henkilölle, kun häntä syytetään vakavasta rikoksesta. Tähän oli jo aikaisemmin oikeus syytetyillä, joita uhkasi kuolemantuomio, sekä vakavista rikoksista syytetyillä liittovaltion oikeudenkäynneissä. Myöhemmin oikeutta on laajennettu ja tarkennettu.


title: Jari Törmänen

text: Jari Törmänen (s. 18. tammikuuta 1982) on suomalainen pesäpalloilija, joka edustaa tällä hetkellä Superpesiksessä pelaavia Pattijoen Urheilijoita. Hän on edustanut Pattijokea koko pääsarjauransa aikana, vuodesta 2001 lähtien. Törmänen on joukkueensa kapteeni.


title: Jari Törmänen

text: Törmänen on voittanut urallaan kerran Suomen mestaruuden, jonka lisäksi hänellä on tilillään kaksi SM-hopeaa ja yksi pronssi.


title: Jari Törmänen

text: Kaudesta 2013 alkaen Törmänen on toiminut Pattijoen joukkueen pelinjohtajana.


title: Mika Väisänen

text: Mika Väisänen (s. 12. huhtikuuta 1983 Kiiminki) on suomalainen pesäpalloilija, joka edustaa Joensuun Mailaa. Hän edusti 2005-2007 Oulun Lippoa kunnes ennen vuotta 2008 Väisänen sai lähteä Liposta, kun Lippo hankki lukkariksi Hannu Huuskosen Jyväskylän Kiristä Ouluun. Väisänen vaihtoi Joensuun Mailan paitaan, mutta ei voinut pelata lukkarina ennen kuin 2010 lukkari Jaakko Hirvonen loukkaantui. Vuonna 2012 päälukkari Hirvonen ilmoitti lopettavansa ja näin Väisäsestä tuli taas päälukkari. Väisänen oli yksi joukkueensa pääarkkitehtejä kun Joensuun Maila eteni kaikkia luonnonlakeja vastaan mitalipeleihin vuonna 2012. Hän edustaa myös vuonna 2013 Joensuun Mailaa ja saavutti joukkueessa Superpesiksen pronssimitalin kaudella 2013.


title: Wattisham

text: Wattisham on kylä lähellä Stowmarketin kaupunkia Suffolkissa, Itä-Englannissa. Siellä sijaitsi vanha lentokenttä ("RAF Wattisham", nykyään nimellä "Wattisham Airfield" - ICAO: EGUW) jota käytettiin kylmän sodan aikana. Vuonna 2005 kylässä oli 110 asukasta.


title: Rob Mariano

text: Robert Carlo ”Rob” Mariano (s. 25. joulukuuta 1975 Boston, Yhdysvallat) on yhdysvaltalainen "Selviytyjät" () -kilpailun voittaja ja nelinkertainen osallistuja. Hänen vaimonsa, Amber Mariano (o.s. Brkich), on myös "Selviytyjät"-voittaja ja kaksinkertainen osallistuja. Mariano on osallistunut puolisonsa kanssa myös kahdelle "Amazing Race" -tuotantokaudelle.


title: Rob Mariano

text: Vuonna 2007 Fox Reality Channel esitti kymmenosaisen tositelevisiosarjan "Rob and Amber: Against the Odds", jossa seurattiin Marianon pyrkimystä tulla ammattimaiseksi pokerinpelaajaksi. Hän on toiminut myös televisiojuontajana, muun muassa Historyn vuonna 2011 esittämässä yhdeksänosaisessa ohjelmassa "Around the World in 80 Ways", jota hän juonsi yhdessä monster truck -ajaja Dennis Andersonin kanssa.


title: Rob Mariano

text: Rob Mariano ja Amber Brkich avioituivat vuonna 2005. Häät esitettiin myös televisiossa, CBS-kanavalla. Marianolla ja hänen puolisollaan on neljä lasta, vuosina 2009, 2010, 2012 ja 2014 syntyneet tyttäret.


title: Emmi Leino

text: Emmi Pauliina Leino (s. 1. heinäkuuta 1994 Turku) on suomalainen koripalloilija. Takamiehenä pelaava Leino on Tampereen Pyrinnön kasvatti. Hän pelaa myös Suomen maajoukkueessa.


title: Emmi Leino

text: Leino pelasi kasvattajaseuransa Tampereen Pyrinnön joukkueessa I-divisioonaa kaksi kautta vuosina 2009–2011. Lokakuussa 2011 hän pelasi kaksi ottelua samalla sarjatasolla Honka Akatemiassa. Samasta ajankohdasta lähtien Leino pelasi SM-sarjaa Espoo Teamin joukkueessa. Espoo sijoittui kaudella 2011–2012 runkosarjassa viidenneksi ja kohtasi puolivälierissä Forssan Alun, jolle hävisi otteluvoitoin 2–1. Heinäkuussa 2012 Leino teki sopimuksen Tapiolan Hongan kanssa. Hongassa Leino voitti SM-pronssia. Syksyllä 2013 Leino palasi Pyrintöön. Kauden 2014–2015 Leino aloitti Pyrinnön Korisliigaan nousseen joukkueen mukana, mutta hän loukkaantui syyskuussa pelatussa harjoitusottelussa eikä pystynyt pelaamaan koko kautena.


title: Emmi Leino

text: Suomen maajoukkueessa Leino on pelannut 19 ottelua 2,7 pisteen ottelukohtaisella keskiarvolla. Hän pelasi myös Tampereella vuonna 2009 järjestetyillä olympiafestivaaleilla.


title: Emmi Leino

text: Leinon äiti on menestyksekkään koripalloilijanuran tehnyt Seija Leino.


title: Danny Graham

text: Danny Graham (s. 1985) on englantilainen jalkapalloilija joka edustaa Blackburnia. Hän voitti vuoden 2010–2011 Englannin mestaruussarjan maalikuninkuuden Watfordin paidassa. Swansea hankki hänet ennen vuoden 2011–2012 kauden alkua. Hän oli yksi Swansean johtohahmoja tämän vakiinnuttaessa paikan Englannin Valioliigassa.


title: Matias Rinta-aho

text: Matias Rinta-aho (s. 7. syyskuuta 1992 Vimpeli) on suomalainen pesäpalloilija. Hän edustaa Superpesiksessä pelaavaa Vimpelin Vetoa. Ulkopelipaikaltaan Rinta-aho on sieppari, ja hänen sisäpeliroolinsa on kotiuttaja.


title: Matias Rinta-aho

text: Rinta-aho pelasi kesällä 2013 neljä ottelua lainalla Alajärven Ankkureiden joukkueessa.


title: Matias Rinta-aho

text: "Lähde: Pesiksen Maailma"


title: Proteiinilaskos

text:
Proteiinilaskos syntyy kun proteiini on laskostuneena proteiinin rakenteeksi.
Oikea kolmiulotteinen muoto on oleellista proteiinin toiminnalle, vaikka osa voi jäädä poimuttumatta järjestäytyneeseen tilaan.
Laskostumisen epäonnistuminen luontaiseen muotoon johtaa usein toimimattomaan proteiiniin jotka ovat usein myrkyllisiä.
Useiden sairauksien uskotaan olevan seurausta amyloidi-kasautumista jotka muodostuvat väärin laskostuneista proteiineista.


title: Proteiinilaskos

text: Laskostumista ohjaa hydrofobinen voimatasapaino; vettähylkivät aminosidokset ovat usein laskostuneet proteeinilaskoksen sisään.


title: Seija Leino

text: Seija Leino (s. 1. toukokuuta 1965 Tampere) on suomalainen kilpauransa lopettanut koripalloilija ja yleisurheilija. Leino on Tampereen Pyrinnön kasvatti ja edusti seuraa myös yleisurheilu-urallaan. Pyrintö on nostanut kattoon Leinon pelipaidan tämän pelinumerolla 10, joka pysyy seuran käytössä. Hän pelasi Suomen maajoukkueessa vuoden 1987 EM-kilpailuissa ja yhteensä 103 maaottelussa.


title: Seija Leino

text: Leino pelasi Suomen maajoukkueessa 103 ottelua 6,8 pisteen ottelukohtaisella keskiarvolla. Naisten maajoukkueen piste-ennätyksensä, 24 pistettä, hän teki vuoden 1986 PM-kilpailuissa Tanskaa vastaan. Vuoden 1987 EM-kilpailuissa Leino pelasi kuusi ottelua ja teki yhteensä 58 pistettä.


title: Seija Leino

text: Yleisurheilijana Leino voitti seitsenottelun SM-pronssia Kalevan kisoissa 1981. Vuonna 1982 Leino oli mukana Suomen B-tyttöjen EM-kilpailuissa Forssassa viidenneksi sijoittuneessa joukkueessa. Kahden ottelun välipäivänä hän matkusti Lahteen ja kilpaili Kalevan kisoissa, joissa sijoittui naisten korkeushypyssä kuudenneksi.


title: Seija Leino

text: Leinon tytär Emmi Leino on myös maajoukkueessa pelannut koripalloilija.


title: Fiat BR.20

text: Fiat BR.20 "Cicogna" (suom. "kattohaikara") oli italialainen kaksimoottorinen keskiraskas pommikone toisessa maailmansodassa. Vuonna 1936 ensilentonsa lentänyttä konetyyppiä käyttivät Italian lisäksi Espanja ja Japani.


title: Fiat BR.20

text: Koneen voimanlähteinä oli kaksi 1 000 hevosvoiman Fiat A.80 RC.41 -tähtimoottoria. Sen hyötykuorma 1 600 kg pommeja oli suhteellisen hyvä ja vertailukelpoinen aikalaisiinsa vertailtuna. Fiat BR.20:n puolustusaseistuksena oli eri ampumoissa kolmesta neljään konekivääriä, mikä osaltaan johti kohtalaisen suuriin tappioihin vähäisyytensä puolesta. Huippunopeus oli 430 km/h, mikä oli keskiarvoa noudattava sen ajan keskiraskaille pommittajille tuolloin. Suhteellisen heikohkolla puolustusaseistuksella varustettuna koneesta tuli kuitenkin varsin helppo saalis brittiläisille hävittäjäkoneille taistelussa Britanniasta.


title: Joseph Lamb

text: Joseph F. Lamb (6. joulukuuta 1887 – 3. syyskuuta 1960) oli amerikkalainen ragtime-säveltäjä ja -pianisti. Hänet lasketaan kolmen suuren ragtime-säveltäjän joukkoon yhdessä Scott Joplinin ja James Scottin kanssa.


title: Joseph Lamb

text: Joseph Francis Lamb syntyi Montclairissa, New Jerseyn osavaltiossa Yhdysvalloissa 6. joulukuuta 1887. Hänen vanhempansa olivat James ja Julia Lamb. Perheessä oli kaikkiaan 4 lasta. Josephin lisäksi siihen kuuluivat vanhemmat sisarukset James jr. (s. 1872), Katharine (s. 1878) ja Anastasia (s. 1884). Nuoruudessaan Joseph sai isältään oppia puusepän ammattiin. Joseph oppi pianonsoittoa sisariltaan. 8-vuotiaana hän kävi soittotunneilla.


title: Joseph Lamb

text: Lokakuussa 1900 Lambin isä kuoli ja seuraavana vuonna nuori Joseph lähetettiin Ontarion provinssiin, Kitcheneriin, jossa hän aloitti opinnot St. Jerome Collegessa (nykyisin St. Jeromen yliopisto). Siellä hän sai muutaman viikon ajan opetusta pianon soittoon paikalliselta papilta, mutta alkoi pian opiskella soittamista omatoimisesti. Lamb valmistui oppilaitoksesta vuonna 1904. Hän palasi kotiin, mutta muutti pian New Yorkiin, jossa työskenteli aluksi apulaisena kauppaliikkeessä. Varsinaisen elämäntyönsä Lamb teki v:sta 1914 alkaen toiminimi L. F. Dommerich & Co Ltd:n palveluksessa, josta hän jäi eläkkeelle v. 1957.


title: Joseph Lamb

text: Lamb sävelsi ensimmäiset sävellyksensä melko heti kouluun päästyään v. 1900. Hänen ensimmäinen ragtimekappaleensa oli nimeltään Muskoka Falls, jota hän sävelsi vuonna 1902. Se tosin jäi keskeneräiseksi. (Kappaleen täydensi ja julkaisi Bill Edwards vuonna 2006). Lambin ensimmäiset sävellykset julkaistiin Torontossa v. 1905. Lamb tapasi vuonna 1907 Scott Joplinin, kun oli ostamassa nuotteja John Starkin musiikkiliikkeessä. Tapaamisen seurauksena Joplin teki sovituksen Lambin sävellykseen "Sensation", jonka John Stark julkaisi vuonna 1908. Lamb sai teoksesta korvausta 25 $ ja joitakin viikkoja myöhemmin toiset 25 $, kun sävellystä oli myyty 1000 kappaletta. Starkin musiikkikustantanmo julkaisi vuosina 1908-1919 12 Lambin ragtimesävellystä.


title: Joseph Lamb

text: Lambilla oli New Yorkissa vuosina 1906-1911 oma orkesteri (Clover Imperial Orchestra), joka esitti pääasiassa ragtimemusiikkia. Orkesteri esiintyi paikallisissa tilaisuuksissa ja tanssiaisissa. 1920-luvulla Lamb sävelsi ja julkisti useita sävellyksiä, mutta ne katosivat musiikkikustantamon muuton yhteydessä vuonna 1935. Ragtime-musiikin suosion kuihduttua jazzin noustessa suosioon 1920-luvun mittaan Lamb ei enää julkaissut musiikkia. Hän soitti enimmäkseen yksityistilaisuuksissa ja sävelsi kappaleita harrastusmielessä. Vuosina 1928-1935 Lamb järjesti minstrel-esityksiä St. Edmondsin kirkossa Brooklynissä. Lamb sävelsi esityksiin musiikkia, muttei itse esiintynyt. 1930-luvulla Lamb ei enää juurikaan säveltänyt. Hän vietti hiljaiseloa. Ragtimemusiikki alkoi tehdä uutta tulemista 1940-luvulla. Rudi Blesh ja Harriet Janis alkoivat keräsivät aineistoa kirjaansa "They All Played Ragtime" (julkaistiin 1950). Sitä varten he etsivät Joseph Lambin käsiinsä ja haastattelivat tätä. Lamb innostui asiasta ja alkoi säveltää uusia kappaleita ja myös etsiä vanhoja sävellyksiään julkaisemista varten. Hän äänitti itse pianolla soittamiaan kappaleita nauhalle. Vuonna 1959 Lamb levytti joitakin kappaleitaan.


title: Joseph Lamb

text: Lamb kuoli sydänkohtaukseen Brooklynissä, New Yorkissa 3. syyskuuta 1960. Hänet haudattiin Immaculate Conceptionin hautausmaalle, Montclairissa, New Jerseyssä.


title: Joseph Lamb

text: Lamb avioitui vuonna 1911 Henrietta Schulzin kanssa. Parille syntyi yksi poika, Joseph jr. vuonna 1915. Henrietta kuoli influenssaan helmikuussa 1920. Lamb avioitui toisen kerran Amelia Collinsin kanssa marraskuussa 1922. Tästä liitosta syntyi neljä lasta: Patricia (s. 1924), Richard (s. 1926), Robert (s. 1927) ja Donald (s. 1930). Patricia on isänsä tavoin lahjakas pianisti.


title: Joseph Lamb

text:
Joseph Lambin leski Amelia kertoi haastattelussa vuonna 1975, että Joseph Lamb julkaisi osan sävellyksistään nimimerkeillä Harry Moore ja Earl West. Sittemmin on paljastunut, että Lamb julkaisi kyseisillä nimimerkeillä musiikkia torontolaisen Harry H. Sparksin musiikkikustantamon kautta ja yhden kappaleen myöhemmin. Kustantaja Harry Sparks julkaisi sävellykset, kun Lamb oli jo palannut Kanadasta takaisin Yhdysvaltoihin. Ajan käytännön mukaan musiikkijulkaisijat julkaisivat sävellyksiä usein nimimerkkien suojissa, jotta olisi näyttänyt siltä kuin kustantamon listoilla olisi ollut useampia säveltäjiä. Sparksin musiikkikustantamon lopetettua toimintansa tiedot sävellyksistä jäivät unohduksiin. Tietoja joistakin näistä sävellyksistä on paljastunut vasta ihan äskettäin.
Nimimerkillä Harry Moore:
Nimimerkillä Earl West:
Lamb sai julki nimimerkillä Harry Moore vielä vuonna 1913 kappaleen "The Ladies' Aid Song", jonka julkaisi Torontossa kanadalainen musiikkikustantamo Musgrave Bros & Davies. Syy, että tämä sävellys julkaistiin poikkeuksellisesti erikseen, on ollut Sparksin musiikkiliikkeen toiminnan päättyminen aivan 1910-luvun alussa.


title: Joseph Lamb

text: Joseph Lambin tuotanto käsittää 36 ragtimesävellystä. Niiden lisäksi hän sävelsi novelty piano-musiikkia, 43 laulua ja 20 sekalaista musiikkikappaletta. Kokoelma Lambin ragtimesävellyksistä julkaistiin postuumisti teoksessa "Ragtime Treasures" vuonna 1964.


title: Joseph Lamb

text: Ragtime-sävellykset


title: Joseph Lamb

text: Postuumisti teoksessa "Ragtime Treasures" (1964):Muut sävellykset


title: Sing along

text: Sing along on MTV3-kanavalla syksyllä 2012 esitetty musiikkiaiheinen viihdeohjelma, jossa joka viikko neljä julkisuudesta tuttua henkilöä kisasi laulutaitoa, näyttelijänlahjoja ja nokkeluutta vaativissa tehtävissä.


title: Sing along

text: Ohjelman juontajana toimi Elonkerjuu-yhtyeen viulistina tutuksi tullut Johanna Koivu. Joukkueiden johtajina olivat näyttelijä Eero Ritala sekä näyttelijä-muusikko Tuomas "Tume" Uusitalo. Ohjelmassa kuultua bändiä johti Varre Vartiainen.